Will Smith-Chris Rock Oscars slap: Academy sends says it’ll take appropriate action: অস্কারের মঞ্চে চড়-কাণ্ডে উইল স্মিথকে চিঠি! যথাযথ পদক্ষেপের হুঁশিয়ারি কমিটির | Indian Express Bangla\nwill smith chris rock oscars slap academy sends says itll take appropriate action\nউইল স্মিথের কীর্তিতে তোলপাড় গোটা বিশ্বের বিনোদুনিয়া।\nMarch 30, 2022 5:29:57 pm\nক্ষমা চেয়েও নিস্তার নেই। বিতর্ক যেন কিছুতেই পিছু চাড়ছে না উইল স্মিথের। এবার অ্যাকাডেমি অফ মোশন পিকচার আর্টস অ্যান্ড সাইন্স (AMPAS)-এর তরফে সাফ জানিয়ে দেওয়া হল যে, অস্কার অনুষ্ঠানের রাতে অভিনেতা যা করেছেন, তার জন্য যথাযথ পদক্ষেপ করা হবে।\n৯৪তম অ্যাকাডেমি অ্যাওয়ার্ডস-এর (94th Academy Awards) মঞ্চেই সঞ্চালককে ঠাঁটিয়ে চড় মারেন উইল স্মিথ। দোষ? হলিউড অভিনেতার স্ত্রী জাডা পিঙ্কেট স্মিথকে নিয়ে রসিকতা করেছিলেন সঞ্চালক-কমেডিয়ান ক্রিস রক। আর তাতেই ক্ষুব্ধ স্মিথ সোজা অস্কারের মঞ্চে উঠে প্রকাশ্যেই চড় মারেন রককে। যে ঘটনা নিয়ে তোলপাড় গোটা বিশ্বের বিনোদন দুনিয়া।\nএবার AMPAS প্রেসিডেন্ট ডেভিড রুবিন ও সিইও ডাউন হাডসন অস্কার কমিটির সদস্যের কাছে চিঠি পাঠিয়ে সাফ জানালেন যে, উইল স্মিথ যা করেছেন তা বেজায় দুঃখজনক। এর জন্য যথাযথ পদক্ষেপ করা হবে হলিউড অভিনেতার বিরুদ্ধে। তবে তার জন্য কয়েক সপ্তাহ সময় প্রয়োজন। বেশ কিছু অফিশিয়াল কাজের পরই পদক্ষেপ করা সম্ভব। পাশাপাশি এও জানানো হয় যে, বিনোদন জগতের অনবদ্য অবদানকে স্বীকৃতি দেওয়ার জন্য অস্কার অনুষ্ঠানের আয়োজন করা হয়। তবে উইল স্মিথ এদিন যা করেছেন, তাতে আমরা ভীষণই দুঃখ পেয়েছি। এবার তাঁর কৃতকর্মরে জন্য অ্যাকাডেমির বোর্ড অফ গভর্নর-ই সিদ্ধান্ত নেবেন যে, স্মিথের বিরুদ্ধে কী পদক্ষেপ করা হবে। বোর্ডের ওপর আস্থা রাখার আবেদনও জানানো হয় কমিটির সদস্যদের।\n[আরও পড়ুন: আগ্রার সেন্ট্রাল জেলে অভিষেক! কয়েদিদের জন্য বিশেষ উপহার জুনিয়র বচ্চনের]\nচড়-কাণ্ডে মুখ খুলেছেন জাডা পিঙ্কেটও। তাঁর মন্তব্য, “কারো অসুস্থতা নিয়ে মশকরা করা উচিত নয়।” এদিকে ‘কিং রিচার্ড’ ছবির জন্য জীবনের প্রথম অস্কার পেয়েও কুখ্যাত হয়ে গেলেন উইল স্মিথ। তিনি যদিও ২৪ ঘণ্টার মধ্যেই কমেডিয়ান ক্রিস রক এবং অস্কার কর্তৃপক্ষের কাছে ক্ষমা চেয়েছিলেন। তবে তাতেও চিঁড়ে ভেজেনি।\nক্ষমা চেয়ে উইল স্মিথ বলেছিলেন, “আমি প্রকাশ্যে তোমার কাছে ক্ষমা চাইছি ক্রিস। আমি সীমা অতিক্রম করে গিয়েছিলাম এবং আমি জানি ভুল করেছি। আমার কাজের জন্য আমি লজ্জিত। আমি যে ধরনের মানুষ হতে চাই, এটা তার পরিচয় নয়। হিংসা মাত্রই ধ্বংসাত্মক। গত রাতের অ্যাকাডেমি অ্যাওয়ার্ড অনুষ্ঠানে আমার আচরণ গ্রহণযোগ্য ছিল না। ক্ষমাহীন অপরাধ করেছি। কৌতূক আমাদের পেশার অংশ। কিন্তু জাডার শারীরিক পরিস্থিতি নিয়ে মজা করা আমার পক্ষে সহ্য করা কঠিন ছিল। আমি আবেগপ্রবণ হয়ে যে প্রতিক্রিয়া দিয়েছি, তা ঠিক হয়নি।”\nআসলে জাডা পিঙ্কেট অ্যালোপেশিয়ায় আক্রান্ত। যে কারণে তাঁর চুল পড়ে টাক হয়ে যাওয়ার প্রবণতা রয়েছে। সেই প্রেক্ষিতেই ক্রিস রক এদিন তাঁর স্ত্রীয়ের টাক নিয়ে রসিকতা করেন। পরে যদিও স্মিথ ও জাডার কাছে ক্ষমা চেয়ে নেন ক্রিস রক। তাঁদের মধ্যে সবকিছু মিটমাট হয়ে গেলেও কমিটি এহেন কাজের জন্য ছাড়তে নারাজ উইল স্মিথকে।\n94th Academy AwardsChris RockEntertainment NewshollywoodOscars 2022Will Smith\nWeb Title: Will smith chris rock oscars slap academy sends says itll take appropriate action\nপ্রয়াত অভিষেক চট্টোপাধ্যায়ের পরিবারকে আর্থিক সাহায্য? মুখ খুললেন স্ত্রী সংযুক্তা


নির্বাচনে নিরপেক্ষ পর্যবেক্ষক চাই, কূচক্রী নয় lawyersclubbangladesh\nপ্রকাশিত: ২৯ ডিসেম্বর, ২০১৮ ১২:২৪ অপরাহ্ণ\nএকাদশ জাতীয় সংসদ নির্বাচনে “লেভেল প্লেয়িং ফিল্ড” তৈরী করতে ইসি বেশ কয়েকটি সংস্থাকে নির্বাচনী পর্যবেক্ষক হিসেবে কাজ করবার অনুমতি দিয়েছে। গণপ্রতিনিধিত্ব আদেশের (আরপিও) ৯১ অনুচ্ছেদের বিধানের আলোকে ইসি এই অনুমতি প্রদান করেছে।\nএই অনুচ্ছেদে বলা আছে-\n91C. (1) The Commission may permit in writing any person, whether national or foreign, as an election observer who is in no way associated with or affiliated to, any political party or contesting candidate and who is not known for his sympathy, direct or indirect, for any particular political ideology, creed or cause or for any manifesto, program, aims or object of any political party or contesting candidate.\nঅর্থাৎ গণপ্রতিনিধিত্ব আদেশের (আরপিও) ৯১সি(১) অনুচ্ছেদ অনুযায়ী ইসি চাইলে কোন দেশী বা বিদেশী ব্যক্তিকে (অথবা সংস্থাকে) নির্বাচন পর্যবেক্ষক হিসেবে দ্বায়ীত্ব পালন করবার জন্য লিখিত অনুমতি দিতে পারে। তবে শর্ত থাকে যে, সেই ব্যক্তি (অথবা সংস্থা) (ক) কোনও রাজনৈতিক দল বা নির্বাচনে অংশগ্রহণকারী প্রার্থীর সাথে সংযুক্ত থাকতে পারবে না; (খ) কোনও রাজনৈতিক দল বা বা নির্বাচনে অংশগ্রহণকারী প্রার্থীর সাথে সম্পর্কিত হতে পারবে না; এবং (গ) কোনও রাজনৈতিক দল বা নির্বাচনে অংশগ্রহণকারী প্রার্থীর মতাদর্শ, বিশ্বাস, ভিত্তি, ম্যানিফেস্টো, প্রোগ্রাম, লক্ষ্য বা উদ্দেশ্যের প্রতি প্রত্যক্ষ বা পরোক্ষ ভাবে সহানুভূতিশীল হিসেবে পরিচিত হতে পারবে না।\nসম্প্রতি জনাব আদিলুর রহমান খান শুভ্রের সংগঠন “অধিকার” নির্বাচনের পর্যবেক্ষক হিসেবে ইসিতে নিবন্ধন হারায়। অভিযোগ রয়েছে যে, জনাব আদিলুর রহমান খান শুভ্র বিএনপি-জামায়াতের রাজনীতির সঙ্গে সরাসরি যুক্ত। জনাব আদিলুর রহমান খান শুভ্রের সংগঠন “অধিকার”, যুক্তরাষ্ট্রের এশিয়ান নেটওয়ার্ক ফর ফ্রি ইলেকশনস (অ্যানফ্রিল)-এর বাংলাদেশ প্রতিনিধি। একই সঙ্গে জনাব আদিলুর রহমান খান শুভ্র “অ্যানফ্রিল”-এর পরিচালক পর্যায়ের একজন সদস্য।\nসুতরাং, যুক্তরাষ্ট্রের “অ্যানফ্রিল”কে নির্বাচনে পর্যবেক্ষকের দায়িত্ব দেওয়া হলে সেটা প্রকৃতপক্ষে “অধিকার”কেই দেওয়া হয়। যে প্রতিষ্ঠান ইসিতে নিবন্ধন হারানো সেটি অন্য দেশের প্রতিনিধিত্বের আড়ালে পর্যবেক্ষক হতে পারে না। আর তাই, গণপ্রতিনিধিত্ব আদেশের (আরপিও) ৯১সি(১) অনুচ্ছেদ অনুযায়ী ইসি সঠিক ভাবেই “অ্যানফ্রিল”কে নির্বাচন পর্যবেক্ষণের অনুমতি দেয়নি।\nপত্রিকার রিপোর্ট অনুযায়ী এবারে সব মিলিয়ে বাংলাদেশের ৮১টি প্রতিষ্ঠানের ২৫ হাজার ৯২০ জন পর্যবেক্ষককে ইসি নির্বাচন পর্যবেক্ষণের অনুমোদন দিয়েছে (প্রথম আলো, ২২ ডিসেম্বর ২০১৮)। উপরের আইনের আলোকে আমরা জানি যে, একটি নির্বাচন পর্যবেক্ষক সংস্থাকে অবশ্যই নির্দলীয় হতে হবে। আর সেটা যদি না হয় তবে তারা ঘোলা পানিতে মাছ ধরবার চেষ্টা করবে। ‘দলকানা’ নির্বাচন পর্যবেক্ষক সংস্থা কখনই নিরপেক্ষ মতামত দিবে না, দিতে পারে না; সে তার সংশ্লিষ্ট রাজনৈতিক দলের হয়েই কথা বলবে বা মতামত দিবে। আর তাই ইসির উচিৎ হবে না কোন ‘দলকানা’ নির্বাচন পর্যবেক্ষক সংস্থাকে নির্বাচন পর্যবেক্ষণ করার অনুমতি দেয়া।\nকিন্তু আমি ইসির অনুমতিপ্রাপ্ত নির্বাচন পর্যবেক্ষক সংস্থাগুলোর মধ্যে সুস্পষ্টভাবে ‘বিএনপি ঘনিষ্ঠ’ তিনটি পর্যবেক্ষক সংস্থা দেখতে পাচ্ছি। জানিনা এক্ষেত্রে ইসি গণপ্রতিনিধিত্ব আদেশের (আরপিও) ৯১সি(১) অনুচ্ছেদের ব্যাত্যয় ঘটালো কিনা! এই তিনটি নির্বাচন পর্যবেক্ষক সংস্থার প্রত্যেকটি বিএনপি নামক রাজনৈতিক দলটির সাথে সরাসরি ভাবে সংযুক্ত এবং সম্পর্কিত। আর শুধু তা-ই নয়, তিনটি নির্বাচন পর্যবেক্ষক সংস্থাই বিএনপি নামক রাজনৈতিক দলটির মতাদর্শ, বিশ্বাস, ভিত্তি, ম্যানিফেস্টো, প্রোগ্রাম, লক্ষ্য বা উদ্দেশ্যের প্রতি প্রত্যক্ষভাবে সহানুভূতিশীল হিসেবে পরিচিত।\nতিনটি নির্বাচন পর্যবেক্ষক সংস্থার অন্যতম একটি হচ্ছে, “ডেমোক্রেসি ওয়াচ”। “ডেমোক্রেসি ওয়াচ”-এর প্রতিষ্ঠাতা হলেন সাংবাদিক শফিক রেহমান এবং নির্বাহী পরিচালক মিসেস তালেয়া রহমান। দুজনে আবার স্বামী-স্ত্রী। সাংবাদিক শফিক রেহমান হচ্ছেন বিএনপির রাজনৈতিক দলের নেতা। তিনি বর্তমান আওয়ামী লীগ সরকারের তথ্য ও প্রযুক্তি বিষয়ক উপদেষ্টা জনাব সজীব ওয়াজেদ জয়কে অপহরণ ও হত্যা চেষ্টার মামলার আসামিও বটে। একসময় এই দম্পতির ঢাকার ইস্কাটনস্থ বাসভবন বিএনপির আগের “হাওয়া ভবন” হিসেবে পরিচিত ছিল। “ডেমোক্রেসি ওয়াচ”-এর মত বিএনপি “দলকানা” একটি সংগঠন যখন নির্বাচন পর্যবেক্ষণে যাবে তখন তারা নানারকম সমস্যা সৃষ্টি করবে, তারা কিছুতেই নিরপেক্ষ মতামত দিবে না। সুতরাং, গণপ্রতিনিধিত্ব আদেশের (আরপিও) ৯১সি(১) অনুচ্ছেদ অনুযায়ী “ডেমোক্রেসি ওয়াচ” কিছুতেই নির্বাচনে পর্যবেক্ষক হওয়ার যোগ্যতা রাখে না।\nআরেকটি নির্বাচন পর্যবেক্ষক সংস্থা হচ্ছে “আব্দুল মোমেন খান ফাউন্ডেশন” যা “খান ফাউন্ডেশন” নামেও পরিচিত। জনাব আব্দুল মোমেন খান অর্থাৎ যার নামে এই ফাউন্ডেশন, তিনি ছিলেন বিএনপির প্রতিষ্ঠাতা জিয়াউর রহমান সরকারের খাদ্যমন্ত্রী। “খান ফাউন্ডেশন”-এর নির্বাহী পরিচালক হলেন মিসেস রোকসানা খন্দকার। তিনি বিএনপির স্থায়ী কমিটির সদস্য জনাব আবদুল মঈন খানের স্ত্রী এবং জনাব আব্দুল মোমেন খানের পুত্রবধু। তাহলে এটি দিনের আলোর মত পরিস্কার যে “খান ফাউন্ডেশন” নামক সংস্থাটির বিএনপি সংশ্লিষ্টতা রয়েছে, সুনির্দিষ্ট রাজনৈতিক পরিচয় আছে। “খান ফাউন্ডেশন”-এর মত বিএনপি “দলকানা” একটি সংগঠন যখন নির্বাচন পর্যবেক্ষণে যাবে তখন তারা কিছুতেই নিরপেক্ষ মতামত দিবে বলে আমরা প্রত্যাশা করতে পারি না। অতএব, গণপ্রতিনিধিত্ব আদেশের (আরপিও) ৯১সি(১) অনুচ্ছেদ অনুযায়ী “খান ফাউন্ডেশন” কিছুতেই নির্বাচনে পর্যবেক্ষক হওয়ার যোগ্যতা রাখে না।\nতিনটি নির্বাচন পর্যবেক্ষক সংস্থার আরেকটি হচ্ছে, “লাইট হাউজ”। “লাইট হাউজ” বগুড়ায় নির্বাচন পর্যবেক্ষক হিসেবে কাজ করতে যাচ্ছে। “লাইট হাউজ”-এর প্রতিষ্ঠাতা হলেন বিএনপির বর্তমান ভারপ্রাপ্ত চেয়ারম্যান জনাব তারেক রহমান। “লাইট হাউজ”-এর নির্বাহী পরিচালক হলেন জনাব হারুনুর রশীদ, যিনি বিএনপির বর্তমান ভারপ্রাপ্ত চেয়ারম্যান জনাব তারেক রহমানের আশীর্বাদপুষ্ট ও অত্যন্ত ঘনিষ্ঠ। তাহলে ব্যাপারটা দাঁড়াচ্ছে কী? “লাইট হাউজ” নামক সংস্থাটির বিএনপি সংশ্লিষ্টতা রয়েছে, সুনির্দিষ্ট রাজনৈতিক পরিচয় আছে। “লাইট হাউজ”-এর মত বিএনপি “দলকানা” একটি সংগঠন যখন নির্বাচন পর্যবেক্ষণে যাবে তখন তারাও কিছুতেই নিরপেক্ষ মতামত দিবে বলে মনে করিনা। ফলে, গণপ্রতিনিধিত্ব আদেশের (আরপিও) ৯১সি(১) অনুচ্ছেদ অনুযায়ী “লাইট হাউজ” কিছুতেই নির্বাচনে পর্যবেক্ষক হওয়ার যোগ্যতা রাখে না।\nঅথচ ইসি “ডেমোক্রেসি ওয়াচ”, “খান ফাউন্ডেশন” এবং “লাইট হাউজ”-এই তিনটি সংস্থাকেই গণপ্রতিনিধিত্ব আদেশের (আরপিও) ৯১সি(১) অনুচ্ছেদ লঙ্ঘন করে নির্বাচনে পর্যবেক্ষক হিসেবে কাজ করবার অনুমতি দিয়েছে। যুক্তি হিসেবে ইসি সচিবালয়ের সচিব হেলালুদ্দিন আহমদ গণমাধ্যমে বলেছেন, “এই সংস্থাগুলো ইসিতে নিবন্ধিত। আইনগতভাবে নিবন্ধন বাতিল করা জটিল প্রক্রিয়া। যেহেতু তারা ইসিতে নিবন্ধিত, তাই তাদের পর্যবেক্ষণ থেকে বিরত রাখা যাবে না।’’\nকি জানি বাবা! কিছুই তো বুঝলাম না। আইন বড়, না নিবন্ধন বড়? যেহেতু এই তিনটি সংস্থারই (“ডেমোক্রেসি ওয়াচ”, “খান ফাউন্ডেশন” এবং “লাইট হাউজ”) বিএনপির মত রাজনৈতিক দলের সাথে সম্পর্ক রয়েছে, সেহেতু আইন (গণপ্রতিনিধিত্ব আদেশের (আরপিও) ৯১সি(১) অনুচ্ছেদ) ভঙ্গ করে নিবন্ধন করাটাই তো প্রথম অন্যায়। আর তার উপরে আইন ভঙ্গ করে এসব নিবন্ধিত ‘‘দলকানা’’ নির্বাচনী পর্যবেক্ষক সংস্থাগুলোকে “সিন্দাবাদের ভুতের” মত পিঠে চড়িয়ে পক্ষপাতমূলক নির্বাচন-এর দায়ভার তো জাতিকেই বইতে হবে। ইসি কি সেই দায়ভারের বাইরে থাকতে পারবে? কখনই না! নাগরিক হিসেবে আমাদের একটাই দাবী, সামনের নির্বাচনে নিরপেক্ষ পর্যবেক্ষক চাই, কোন কূচক্রী–দালাল নয়!


আমি বাদে সবার নিয়োগ অবৈধ : হাজী নাছির উদ্দীন কলেজ অধ্যক্ষের স্বীকারোক্তি - এমপিও - দৈনিকশিক্ষা\nআমি বাদে সবার নিয়োগ অবৈধ : হাজী নাছির উদ্দীন কলেজ অধ্যক্ষের স্বীকারোক্তি\nমঙ্গলবার (১১ ফেব্রুয়ারি) দুপুর বারোটা। শিক্ষা মন্ত্রণালয়ের মাধ্যমিক শাখার একজন অতিরিক্ত সচিবের কক্ষে এমপিও পুনর্বিবেচনা কমিটির সভা চলছে। সভার চিঠিতে ১৩টি বিষয় আলোচনার জন্য এজেন্ডাভুক্ত ছিলো। কমিটির দশজনের মতো সভ্য বিভিন্ন এজেন্ডায় মতামত দিচ্ছেন। কোনোটি গ্রহণ হচ্ছে আবার কোনোটি নাকচ হচ্ছে। এমন সময় সভার একজন কর্মকর্তা সভাকে জানান, ‘জাল সনদ ও কাম্য অভিজ্ঞতার ঘাটতিহ কয়েকটি অভিযোগে সাতক্ষীরার কলারোয়ার হাজী নাছির উদ্দীন কলেজের কয়েকজন শিক্ষকের এমপিও কর্তন করা হয়েছে কয়েক বছর আগে । শিক্ষা মন্ত্রণালয়ের পরিদর্শন ও নিরীক্ষা অধিদপ্তর এবং মাধ্যমিক ও উচ্চশিক্ষা অধিদপ্তরের পৃথক তদন্তে তাদের বিরুদ্ধে আনীত অভিযোগ প্রমাণিত হওয়ায় তাদের এমপিও কর্তন করা হয়। কিন্তু এমপিও হারানো শিক্ষকরা নানা মহল থেকে অবৈধ তদবির করে এমপিও ফেরত চাচ্ছেন। তারা এখন আমাদের সভাকক্ষের বাইরে অবস্থান করছেন। যদিও হাজী নাছির কলেজের বিষয়টি আজকের এজেন্ডাভুক্ত নয়, তবু তাদের ভারপ্রাপ্ত অধ্যক্ষকে ডেকে বলে দিই তাদের ঘোরাঘুরি আর তদবির বৃথা।’ কলেজটির বৈধ ও নিয়মিত অধ্যক্ষ শিক্ষাছুটিতে অস্ট্রেলিয়া রয়েছেন।\nভারপ্রাপ্ত অ্যধক্ষকে বলা হয়, ‘জালসনদ ও ভূয়া অভিজ্ঞতাসহ বিভিন্ন অপরাধে আপনাদের নিয়োগ অবৈধ তাই এমপিও কর্তন করা হয়েছে, একথা জেনেও কেন তদবির করছেন? জবাবে, অধ্যক্ষ বলেন, “স্যর নিয়োগের সময় আমার একটু সমস্যা ছিলো কিন্তু সময়ের ব্যবধানে তা এখন ঠিক হয়ে গেছে, এবং মন্ত্রণালয়ের নির্দেশে গত বছরের তদন্তেও প্রমাণিত হয়েছে, শুধু আমি বাদে বাদবাকী সবার নিয়োগ অবৈধ। তদন্ত প্রতিবেদনের কপি আমার কাছে রয়েছে।’ এসব জেনেও কেন আপনারা এমপিও ফিরে পেতে তদবির করছেন? এমন প্রশ্নের জবাবে কাঁদো কাঁদো কন্ঠে অ্যধক্ষ বলেন, ‘স্যার কি করবো। সবাই একসাথে চলি। আমরা সব জানি। তাই যুক্তি নয়, মানবিক কারণে এমপিও ফিরিয়ে দেয়ার আবেদন করেছিলাম প্রধানমন্ত্রীর দপ্তরে । আমার সঙ্গের অন্য শিক্ষকরা এখন এই সভাকক্ষের বাইরে বারান্দায় (সচিবালয়ের ৬নং ভবনের ১৯তলায়) অপেক্ষা করছে। আমি এখানে যা বলেছি তা ওরা শুনলে আমার ওপর ক্ষুব্ধ হবে। আপনারা যা ন্যায্য সেটাই সিদ্ধান্ত দেবেন। এতে আমার কোনো কষ্ট থাকবে না। ’ এরপর অধ্যক্ষকে সভাকক্ষ থেকে বের হয়ে যেতে বলা হয়।\nসভাশেষে একাধিক কর্মকর্তা দৈনিক শিক্ষাকে বলেন, ‘ভারপ্রাপ্ত অধ্যক্ষসহ মোট দুইজনের এমপিও ফেরত দেয়া হতে পারে। বাদবাকীরা কোনোভাবেই পাবেন না। তাহলে আবার এই সিদ্ধান্তের বিরুদ্ধে অন্যপক্ষ আদালতে যাবে। তারা হয়তো আদালতে বলবে এই মন্ত্রণালয় ও শিক্ষা অধিদপ্তরই তদন্ত করে এমপিও স্থগিত করলো কয়েকবছর আগে। আবার এখন ফেরত দিচ্ছে। এটা কেমন প্রশাসন।’\nঅভিভাবকরা দৈনিক শিক্ষাকে জানান, জাল সনদসহ বিভিন্ন অভিযোগে প্রথমে শিক্ষা মন্ত্রণালয়ের তদন্ত হয় ২০১৩ খ্রিষ্টাব্দে। জাল সনদ ও কাম্য শিক্ষাগত যোগ্যতাবিহীন সাধারণ ও কারিগরি শাখায় মোট ১৪ জন শিক্ষকদের এমপিও স্থগিত হয় ২০১৫ খ্রিষ্টাব্দে। এরপর থেকেই শিক্ষকরা ব্যস্ত শিক্ষা ভবনের দালাল হবির খান, চিটার রমজান ও মাউশি অধিদপ্তরের কর্মচারী মিজানের সঙ্গে তদবিরে। এদিকে সাতক্ষীরার কলারোয়ায় অবস্থিত কলেজটির পড়াশোনা লাটে উঠেছে।\nশিক্ষা অধিদপ্তরের একাধিক কর্মকর্তা জানান, কলেজটি অধ্যক্ষসহ তিনজন শিক্ষককে গত কয়েকবছর ধরে দেখা যায় মনিরামপুরের কয়েকজন দালালের সাথে মন্ত্রণালয়, ডিআইএ এবং শিক্ষা ভবনের বারান্দায় ঘুরঘুর করতে।\nএমপিও স্থগিত থাকা কয়েকজন শিক্ষকের বিরুদ্ধে জামাত ও আহলে হাদিস সংশ্লিষ্টতার তদন্ত চলছে।\nএলাকাবাসীর মতে, বাল্যবিবাহপ্রবণ ও শিক্ষা-দীক্ষায় পিছিয়ে পড়া কলোরোয়া এলাকার শিক্ষানুরাগী এনাম হক তাঁর বাবার নামে কলেজটি প্রতিষ্ঠা করেন। প্রতিষ্ঠাতা ও দাতা সদস্যরা নিজেদের কোনো আত্মীয়-স্বজনকে এই কলেজে শিক্ষকতা বা অন্য কোনো পদে চাকরি দেননি। বর্তমানে এনাম হক অস্ট্রেলিয়া প্রবাসী।\nশিক্ষা মন্ত্রণালয়ের পরিদর্শন ও নিরীক্ষা অধিদপ্তরের ২০১৩ খ্রিষ্টাব্দের আগস্ট মাসের তদন্ত প্রতিবেদনে বলা হয় অভিযুক্ত শিক্ষকরা ভুয়া ও জাল সনদ দেখিয়ে চাকরি লাভ ও এমপিওভু্ক্ত হন। এ ছাড়া মাধ্যমিক ও উচ্চশিক্ষা অধিদপ্তরের দুজন কর্মকর্তার তদন্তেও ধরা পড়েছে কলেজের অর্থ আত্মসাৎসহ নানা অনিয়ম।\nএর আগে ২০১৮ খ্রিষ্টাব্দে শিক্ষা অধিদপ্তরের উপ-পরিচালক অধ্যাপক মো: মেজবাহ উদ্দিন ও পরিদর্শন ও নিরীক্ষা অধিদপ্তরের উপ-পরিচালক সৈয়দ জাফর আলী ও মন্ত্রণালয়ের একজন উপ-সচিবের সমন্বয়ে গঠিত কমিটি ১০ শিক্ষকের শুনানি গ্রহণ করে প্রতিবেদন মন্ত্রণালয়ে পাঠিয়ে দেন। দৈনিকশিক্ষার হাতে থাকা ওই প্রতিবেদনে দেখা যায় প্রায় সব শিক্ষকই তাদের নিয়োগ অবৈধ এবং নিয়োগকালে যথাযথ যোগ্যতা না থাকার কথা অকপটে স্বীকার করেছেন।\nএমপিও হারানো শিক্ষকদের বিরুদ্ধে কলেজের যাবতীয় কাগজ মেরে দেয়ারও অভিযোগ রয়েছে। যদিও তারা তদন্ত কমিটিকে বলেছে, নিয়োগের সব কাগজ শিক্ষাছুটিতে বিদেশে থাকা অধ্যক্ষের জিম্মায় রয়েছে। কিন্তু তদন্ত কমিটি তা বিশ্বাস করেনি বলে জানা যায়।\nএদিকে দুর্নীতি দমন কমিশনের খুলনা অফিস থেকে হাজী নাছির কলেজের ১০ শিক্ষক নিয়োগসহ যাবতীয় কাগজ চাওয়া হয়েছে।\nঅভিভাবকরা দৈনিক শিক্ষাকে বলেন, হাজী নাছির কলেজের কতিপয় শিক্ষক মুক্তিযুদ্ধে চেতনাবিরোধী একটি জাতীয় পত্রিকায় নিজেদের সাফাই গেয়ে একটি বিজ্ঞাপন প্রকাশ করেছিলো টাকা বিনিময়ে। কলেজ ফান্ড থেকে টাকা নিয়ে প্রতিবাদ বিজ্ঞাপন ছাপানোর দায়ে নতুন করে অভিযোগ জমা দেয়া হয়েছে ওই বিজ্ঞাপন দাতাদের বিরুদ্ধে। বিধান অনুযায়ী সংশ্লিষ্ট পত্রিকায় প্রকাশিত প্রতিবেদনের প্রতিবাদ ওই পত্রিকায় দিতে হয়। কিন্তু তা না করে মন্ত্রণালয়ের একটি চক্রের পরামর্শে টাকার বিনিময়ে বিজ্ঞাপন প্রকাশ করেছে হাজী নাছির কলেজের কতিপয় শিক্ষক।


(২০ ডিসেম্বরের পর)এই কৌশলের অংশ হিসেবে জুলাই মাসে (৭১) হেনরি কিসিঞ্জার ভারত সফরে এসে সতর্ক করে দেন এবং পাকিস্তানের প্রতি সমর্থনের কথা পুনর্ব্যক্ত করেন। সর্বাত্মক যুদ্ধের প্রস্তুতি হিসেবে ভারত ৯ আগস্ট (৭১) সোভিয়েত ইউনিয়নের সঙ্গে ২৫ বছর মেয়াদী মৈত্রী চুক্তিতে আবদ্ধ হন। ভারতের কৌশল ছিল পাকিস্তানকে আক্রমণ না করা এবং পাকিস্তানের অভ্যন্তরীণ ব্যাপার হিসেবে প্রচার। কিন্তু পাকিস্তান ভারত আক্রমণ করে ৩ ডিসেম্বর’ ৭১ আর ভারত ছিল এই সুযোগের অপেক্ষায়। ভারত পশ্চিমে পাকিস্তানীদের প্রতিহত করার সঙ্গে সঙ্গে মুক্তিবাহিনীর সহযোগিতায় বাংলাদেশ ভূখ-ে প্রবেশের সুযোগ গ্রহণ করে সেই দিক থেকে এবং স্বীকৃতি প্রদান ৬ তারিখ অর্থাৎ বাংলাদেশের উল্লেখযোগ্য অংশ হানাদার মুক্ত করার পরে স্বীকৃতি। মাত্র ১৩ দিনে মুক্তিযুদ্ধের চূড়ান্ত পর্ব শেষ হওয়া সম্ভব ছিল এজন্য যে, কতিপয় রাজাকার আলবদর ছাড়া গোটা জাতি ছিল মুক্তিযুদ্ধের পক্ষে। জনসমর্থন ছাড়া হানাদারবাহিনী মুক্তিযোদ্ধাদের চাপে এমনিতে কাবু হয়ে যায়। কেবল পিছু হঠেছে ঢাকার দিকে, যৌথবাহিনীর হাতে নিহত হয়েছে বা আত্মসমর্থন করেছে পাকবাহিনী। পাকিস্তানের সমর্থনে মার্কিন যুক্তরাষ্ট্র চূড়ান্ত যুদ্ধ শুরুর পরে চুপ করে থাকেনি। তারা গণচীনকে নিয়ে জোট বেঁধে একদিকে জাতিসংঘের মাধ্যমে যুদ্ধবিরতির মাধ্যমে বাঙালীর স্বাধীনতা নস্যাতের চেষ্টা চালিয়েছিল এবং অপরদিকে পাকিস্তানকে অস্ত্র সাহায্য ছাড়াও রণতরী সপ্তম নৌবহর পাঠিয়েছিল বঙ্গোপসাগরে। কিন্তু সোভিয়েত ইউনিয়নের সতর্ক সংকেতের জন্য শেষ পর্যন্ত আরেকটি বিশ্বযুদ্ধ এড়ানো সম্ভব হয়েছে। বিশ্ববাসীকে ধোঁকা দেয়ার জন্য ইয়াহিয়া বাংলাভাষী নূরুল আমিনকে প্রধানমন্ত্রী এবং ভুট্টোকে উপ-প্রধানমন্ত্রী করে সামরিক শাসনকে বেসামরিকীকরণের চেষ্টা চালিয়ে ভুট্টোকে জাতিসংঘে পাঠিয়েছিলেন। ১৩ ডিসেম্বর (৭১) জাতিসংঘের যুদ্ধ বিরতি প্রস্তাব পাকিস্তানের প্রতিনিধি ভুট্টো ছিঁড়ে ফেলেন এবং সদন্তে নিষ্ফল চিৎকার করেন এই বলে যে, “প্রয়োজনে হাজার বছর ধরে যুদ্ধ করব।” যুদ্ধ বিরতি হতে পারে এই আশঙ্কায় অত্যন্ত দ্রুততার সঙ্গে সংক্ষিপ্ত সময়ে বাংলাদেশ ভূখ- পুরোপুরি মুক্ত করা সম্ভব হয়। যদি যুদ্ধ বিরতি কার্যকর হতো তা হলে স্বাধীনতা দূরে থাক ফিলিস্তিনীদের মতো বাঙালীর অবস্থা হতো। সেদিন গোটা জাতির ধর্ম-বর্ণ নির্বিশেষে একমাত্র পরিচয় ছিল বাঙালী। কণ্ঠে ছিল গগনবিদারী জয় বাংলা, জয় বঙ্গবন্ধু। সেদিন আমাদের একটি মাত্র পরিচয় ছিল বাঙালী এবং মুখে ছিল জয় বাংলা। ১৯৭৫-এ জাতির জনক বঙ্গবন্ধুকে হত্যার পরে খুনীর অনুসারীরা তা উচ্চারণ করে না। এতে এখন হিন্দুয়ানার গন্ধ পাওয়া যায়। বলা হয় বাংলাদেশী। যেখানে পাকবাহিনী আত্মসমর্পণ করেছিল সেই চিহ্ন মুছে ফেলতে নির্মিত হয়েছে শিশুপার্ক। এটি নাকি হিন্দুর কাছে মুসলমানের আত্মসমর্পণ। তাই কলঙ্ক মুছে ফেলার কাজটি করেছিলেন স্বাধীনতার কথিত ঘোষক দাবিদার জিয়া। আওয়ামী লীগ সরকার (৯৬-০১) স্মৃতিস্তম্ভ শুরু করেছিল কিন্তু শেষ করে যেতে পারেনি। পরবর্তী জামায়াত-বিএনপি জোট সরকার তা বন্ধ করে দিয়েছে। বিজয় দিবস, স্বাধীনতা দিবসের চাইতে কথিত “৭ই নবেম্বর বিপ্লব ও সংহতি দিবস” বাংলাদেশীর কাছে অনেক বেশি গুরুত্বপূর্ণ। অথচ এর নগদ দাম ৩০ লাখ বঙ্গসন্তানের জীবন আর দুলাখ মা বোনের ইজ্জত। বাংলাদেশ কোন গোলটেবিলে জন্ম হয়নি। মানুষ দেশান্তরী হতে পারে, ভিনদেশের নাগরিকত্ব গ্রহণ করতে পারে, ধর্মান্তরিত হতে পারে কিন্তু ত্যাগ করতে পারে না জাতীয়তা-বাঙালিত্ব। এটাই বাস্তবতা, আবেগের কথা নয়। সেদিন যারা পাক দোসর ছিল তাদের মন্ত্রী বানিয়েছিলেন জিয়া-এরশাদ-খালেদা। বঙ্গবন্ধুর এক খলিফা শাজাহান সিরাজ নাকি শহীদ জিয়ার ডাকে মুক্তিযুদ্ধে গিয়েছিলেন এবং রাজাকারের সঙ্গে মন্ত্রিত্ব ভোগী। যারা জাতীয় পতাকা এবং জাতীয় সঙ্গীত হিন্দুর লেখা এই অজুহাতে জাতীয় সঙ্গীত বদলাতে যারা চেয়েছে তারাও পুরস্কৃত হয়। কিন্তু মূলধারার সরকার ২০ বছর পর ক্ষমতায় এসে চেষ্টা চালাচ্ছে মুক্তিযুদ্ধের চেতনা পুনর্প্রতিষ্ঠার। কিন্তু তা বিঘিœত হয়েছে ২০০১-০৬-এর জামায়াত-বিএনপি জোটের পাশ্চাতমুখিতা কিন্তু জনগণ পুনরায় মূলধারাকে দ্বিতীয় এবং তৃতীয় ক্ষমতায় বসিয়েছে (২০০৯—-)। একাত্তরের যুদ্ধাপরাধীর বিচার চলছে। ফাঁসির আদেশ হয়েছে বেশ কয়েক জনের। ১ জনের কার্যকর হয়েছে। অন্যদের কার্যকরের অপেক্ষায়। ৭২-এর সংবিধান পুনর্প্রতিষ্ঠিত হয়েছে (২০১১)। প্রাণভরে উচ্চারিত হচ্ছে জয় বাংলা, জয় বঙ্গবন্ধু। কিন্তু পাকিস্তান ৭১-এর পরাজয় ভুলেনি। সেজন্য ৭৫-এ বঙ্গবন্ধুকে হত্যার নীলনকশা বাস্তবায়ন করিয়েছে এদেশীয় দোসর জিয়াউর রহমানকে দিয়ে। জিয়া মারা গেলেও তার অনুসারী খুনীরা এখনও পরাজয়ের প্রতিশোধ নিতে সচেষ্ট। ৭১ এর ঘাতকদের সঙ্গে নতুন করে যোগ দিয়েছে কাদের সিদ্দিকী। ড. কামাল হোসেন এখন আর তাঁর ৭২এর সংবিধান চান না। অর্থাৎ তিনি তাঁর আসল রূপ ধারণ করেছেন। ভুলেও উচ্চারণ করেন না জয়-বাংলা, বঙ্গবন্ধুর নাম। মনে রাখা প্রয়োজন, খুনীরা আত্মসমর্পণ করে না, করাতে হয়। সেই কঠিন কাজটি কিন্তু করছেন বাঙালীর শেষ ভরসা জাতির জনকের যোগ্য উত্তরসূরি শেখ হাসিনা। এই সংগ্রামে বিজয় হতেই হবে। জাতিকে সিদ্ধান্ত নিতে হবে যারা মুক্তিযুদ্ধ, জাতির জনক, জয় বাংলা স্বীকার করেন না তারা সাংবিধানিকভাবে এ দেশে রাজনীতি করার অধিকার রাখেন কিনা? জয় বাংলা, জয় বঙ্গবন্ধু। (সমাপ্ত)


সাদা-কালো পোশাকের স্টাইলিংয়ের টিপস নিন পায়েলের কাছ থেকে – Buy n Feel\nসাদা-কালো পোশাকের স্টাইলিংয়ের টিপস নিন পায়েলের কাছ থেকে\nby badmin · Published May 4, 2019 · Updated June 30, 2019\nগরমের দিনে মোনোক্রোমের কোনও বিকল্প নেই। চোখ-মন দু’ই শান্ত রাখে আলো-ছায়ার খেলা। কিন্তু সমস্যা হচ্ছে, সাদা আর কালো দু’টিই খুব বেসিক রং এবং যথাযথ স্টাইলিং না হলে লুকটা খুব ম্যাড়মেড়ে স্কুল ইউনিফর্ম গোছের হয়ে যাওয়ার একটা আশঙ্কা থেকেই যায়। তাই মোনোক্রোম পোশাক বাছাইয়ের সময় এমন প্রিন্ট বা প্যাটার্ন বাছুন যা ইন্টারেস্টিং, সেই সঙ্গে নজর দিন নিজের মেকআপ আর হেয়ারস্টাইলের দিকেও। তা হলে আপনিও ঝলমলিয়ে উঠবেন পায়েল সরকারের মতো।\nউজ্জ্বল কোনও শেডের লিপস্টিক রাখুন হাতের কাছে: পায়েল সাদার উপর ছোট ছোট কালো প্রিন্টের ফুল স্লিভ শার্টের সঙ্গে পরেছেন কালো জিনস। কিন্তু পুরো সাজের মূল হাইলাইট হয়ে দাঁড়িয়েছে তাঁর চেরি লাল লিপস্টিক। যাঁদের গায়ের রং পাকা গমের মতো, তাঁদের কমপ্লেকশনে দারুণ মানায় মিষ্টি গোলাপি ঘেঁষা এই শেড। সঙ্গে পরুন হালফ্যাশনের সানগ্লাস। লিপস্টিকের সঙ্গে ম্যাচ করে ব্যাগ আর জুতো নিতে পারলে তো সোনায় সোহাগা!\nপ্যাটার্ন নিয়ে খেলা: সাদা কালো স্ট্রাইপস নিয়ে নানা এক্সপেরিমেন্ট করা যায়। তবে মনে রাখবেন, যাঁদের চেহারা অতিরিক্ত ভারী, তাঁরা যদি হরাইজ়ন্টাল স্ট্রাইপস পরেন, তা হলে বেশি মোটা লাগে। যাঁদের উচ্চতা কম, তাঁরা লম্বা স্ট্রাইপ পরলে উচ্চতা আরও কম লাগবে। তা হলে কি পারফেক্ট ফিগার না হলে স্ট্রাইপস পরার দরকার নেই? মোটেই না! সে ক্ষেত্রে এমন স্ট্রাইপ বাছতে হবে যা আপনার ব্যক্তিত্বের চেয়ে কম উজ্জ্বল। খুব চওড়া স্ট্রাইপ কিনবেন না, বেছে নিন পাতলা স্ট্রাইপস। পায়েলের স্ট্রাইপড টপের কোমরের কাছের নট আর সাদার উপর পাতলা ফ্লুরোসেন্ট গ্রিন প্যাটার্ন থাকায় তৈরি হয়েছে অপটিক্যাল ইলিউশন, লুকটা মোটেই একমাত্রিক থাকবে না। স্ট্রাইপ নজরকাড়া হলে পোশাকের কাট নিয়ে নানা এক্সপেরিমেন্ট করতে পারেন।\nবজায় রাখুন রঙের ভারসাম্য: সাদা আর কালো দুটো সলিড রং এমনভাবে ব্যবহার করুন যেন ব্যালান্সটা বজায় থাকে। পায়েল চমৎকারভাবে তাঁর পোশাক ও অ্যাকসেসরিজ়ের ক্ষেত্রে সেই মাত্রাটা বজায় রেখেছেন। তাঁর কালো পোশাক ও জুতোকে আকর্ষক করে তুলেছে সাদা অ্যাকসেন্টের ব্যবহার।\nনাকের গয়না সম্পর্কে আপনার জ্ঞান কতটুকু?\nনাকের নানা ধরনের গয়না হয়, আর তার সবগুলোকেই কিন্তু নাকছাবি বলে না! বহু পুরোনো নকশার নাকের গয়নাও ইদানীং জনপ্রিয় হয়েছে, প্রাদেশিক অলঙ্কারও পরেন অনেকেই। যাঁরা দুর্দান্তভাবে নাকের গয়না ক্যারি করেন, তাঁদের মধ্যে আমাদের প্রিয় নায়িকা স্বস্তিকা মুখোপাধ্যায়ের নাম অবশ্যই সবার আগে আসবে। একেবারে মহাকাব্যের নায়িকাদের নাকের বর্ণনায় যেমনটি দেওয়া থাকত, স্বস্তিকার নাকের গড়ন ঠিক তেমন। বাঁশির মতো সরু, কিন্তু পাটাটি প্রশস্ত, ফলে নানা ডিজ়াইনের অলঙ্কারে তাঁকে মানায় ভালো। তবে প্রাচীন ভারতে নাকের গয়না তেমন চালু ছিল না, খুব পুরোনো বইপত্রে তার উল্লেখ পাওয়া যায় না। মোটামুটি মধ্যযুগ থেকে অবশ্য নথ, মাকড়ি, বোন্দা, বেসর, নোলক ইত্যাদি নানা প্রকারের ব্যবহার চালু হয়। মেয়েদের বামদিকের নাকে অলঙ্কার পরাটাই দস্তুর। আগেকার দিনে সাধারণত বিশেষ বিশেষ কারণেই কেবল শিশুর ডান নাকে ফুটো করা হত, ইদানীং অবশ্য সে সব বিধিনিষেধ উঠে গিয়েছে।\nনাকছাবি বা নাকফুল: পরা সবচেয়ে সহজ, নানা আকারের হয়। একটা সরু ডাঁটি বা বাঁকানোর প্যাঁচের আগায় থাকে ছোট্ট পাথর বা সামান্য নকশা বসানোর জায়গা। সোনা বা রুপোর হতে পারে, দামী হিরে, চুনি, পান্না বা মুক্তো বসানো হয়। আজকাল আদিবাসী নকশার অনুপ্রেরণায় বড়ো বড়ো রুপোর নাকছাবিও তৈরি হচ্ছে, এমন গয়নাকে আগেকার দিনে বলা হত নাকপাশা। ছবিতে বিদ্যা বালন নাকে যে গয়নাটি পরেছেন, সেটিকে নাকপাশা বলা যায়।\nনথ: বিয়ের দিনে নথ পরার দস্তুর চালু আছে আজও। নথ সাধারণত বেশ বড়ো আকারের হয়, নাকের ছিদ্র দিয়ে ঢুকিয়ে বঁড়শির মতো আঁকড়ায় আটকে দেওয়া হয়। বড়ো ফাঁদের নথে পলা, মুক্তো, হিরে লাগানোর চল আছে, অনেক সময় ভার সামলানোর জন্য নথের সঙ্গে সরু চেন লাগানো হয় এবং তা আটকে দেওয়া হয় চুলের খোঁপায়। ঝুমকো দোলানো নথকে বলা হয় ঢেঁড়ি নথ। পশ্চিম ভারতের বিবাহিতা মেয়েরা খুব ভারী নথ পরতে অভ্যস্ত, আজকাল অবশ্য তা কেবল উৎসবের দিনেই পরা হয়।\nবেসর ও নোলক: এইদু’টিই পরা হয় নাকের ডাঁটিতে। বেসরে কারুকাজের পরিমাণ চোখ টানে। নোলক সাধারণত ছোট মেয়ে বা কম বয়সের বউয়েরা পরে। নোলকের ঠিক মাঝে ছোট কুন্দফুল বা একটি ঝালর লাগানো হয় সাধারণত।\nমাকড়ি: মাকড়ি নথের ছোট সংস্করণ, তবে মাকড়িতে নানা ধরনের কারুকাজ থাকতে পারে। মরাঠি মহিলারা যে নথনি পরেন, তা-ও এক প্রকার কারুকাজ করা মাকড়িই বটে। উপরের ছবিতে স্বস্তিকার নাকের গয়নাটি এই গোত্রে পড়বে।\nকী, এত রকম গয়না থাকলেও আপনার নাকে ফুটো নেই বলে মন খারাপ করছেন নাকি? চিন্তা করবেন না, ইদানীং নানা নকশার চমৎকার সব টেপা নাকছাবি পাওয়া যায়, স্বচ্ছন্দে তেমন কিছু একটা কিনে পরতে পারেন!\nমেয়েদের নানা অঙ্গের গহনা\nby badmin · Published May 9, 2019 · Last modified June 29, 2019\nরঙের বাহারে উজ্জ্বল করে তুলুন মেঘলা দিন গুলোকে\nby badmin · Published May 22, 2019 · Last modified June 29, 2019\nপায়ে নুপূর পরা আজকাল কতটা ফ্যাশনেবল?\nby badmin · Published May 2, 2019 · Last modified June 30, 2019\nNext story ডাবের স্নিগ্ধতায় উজ্জ্বল করে তুলুন আপনার ত্বক\nPrevious story গরমে ত্বক সতেজ চাই? ব্যবহার করুন ফল দিয়ে তৈরি ঘরোয়া স্ক্রাব\nহাতের যত্ন নিন, দূরে রাখুন বয়সের ছাপ\nএই মৌসুমে মেয়েদের জন্য বাংলাদেশের সেরা ট্রেন্ডী পোশাক\nপেঁয়াজের রসে চুলের পুষ্টি, আপনি ব্যবহার করেছেন কি?


পড়ার সময়:5মিনিট ইতালি বিশ্বের সবচেয়ে জনপ্রিয় পর্যটক গন্তব্যস্থলগুলির মধ্যে একটি হল. মানুষ কল্পনাপ্রসূত খাদ্যের জন্য দেশে ঝাঁক, সংস্কৃতি, এবং সমৃদ্ধ ইতিহাস. আসলে, আপনি এমনকি বড় শহরগুলোতে দেখার জন্য ইতালি এর গুণের অনুভব করতে হবে না. একটি ভাল উদাহরন…\nপড়ার সময়:5মিনিট ইউরোপ, পূর্ণ, সমৃদ্ধ ইতিহাস ও বৈচিত্র্য. আসলে, কোন ব্যাপার যেখানে আপনি যেতে, আপনি সম্ভবত দেখতে দেহাবশেষ গত সভ্যতা. কখনও কখনও, এই অবস্থানে আছে জনবসতিহীন ধ্বংসাবশেষ. অন্য দিকে, এই অবস্থানগুলি স্থানগুলি পরীক্ষা টিকে আছে হতে পারে…\nপড়ার সময়:5মিনিট ইউরোপ মহাদেশের ব্যাপকভাবে তার আশ্চর্যজনক এবং সুস্বাদু চকলেট জন্য বিখ্যাত. আসলে, অনেক chocoholics যে ভ্রমণ বলে যে তারা তাদের ভ্রমনের সময় কিছু আশ্চর্যজনক স্বাদে স্বাদ সুযোগ ছিল উপভোগ. আপনি ইউরোপ ও পূজা চকলেট মাধ্যমে আপনার উপায় উপার্জন হয়, আমরা…\nপড়ার সময়:5মিনিট ইউরোপ মহাদেশের এক সমৃদ্ধ ইতিহাস পূর্ণ, অসাধারণ গল্প, এডভেন্ঞার ট্যুরিজম, এবং কখনও কখনও, একটি রহস্য. প্রতিটি মহাদেশ mystifying অবস্থানগুলির নিজস্ব সেট আছে. যাহোক, মনে হচ্ছে যে ইউরোপ বিশ্বের সবচেয়ে বিস্ময়কর এবং রহস্যময় স্থান এর কিছু আছে. রহস্য সবসময়…\nপড়ার সময়:3মিনিট ইউরোপে টাকা বিনিময় পয়েন্ট খোঁজা একটি পর্যটক জন্য কঠিন হতে পারে. আর কি, অধিকাংশ জায়গায়, আপনি মুদ্রা বিনিময় হারের উপর আপনি জুত আশা করতে পারেন. আপনাকে সাহায্য করার, আমরা ইউরোপের সেরা টাকা বিনিময় পয়েন্ট একটি তালিকা তৈরি করেছে:…\nপড়ার সময়:4মিনিট আমরা তালিকা করা হয়5সর্বাধিক সুন্দর উল্লসিত সিজন ছুটির জন্য ঠিক সময়ে ইউরোপে বন! সবচেয়ে ভ্রমণ প্রেমীদের জন্য বিশুদ্ধ ছুটির দিন আধার সমুদ্র সৈকত. কিন্তু ইউরোপ পথ আরো তীরে ঘুরে দেখতে চেয়ে আছে. আমাদের সাথে যোগ দিন হিসাবে আমরা কিছু কাছাকাছি একটি stomp নেওয়া…\nপড়ার সময়:3মিনিট সেখানে ইতালি মধ্যে রুপকথা দিবাস্বপ্ন প্রচুর আপনার পরিদর্শন করা আবশ্যক! যেমন একটি দীর্ঘ সঙ্গে, সমৃদ্ধ ইতিহাস ও সংস্কৃতির, এই দেশে দিবাস্বপ্ন অন্বেষণ করার জন্য যেতে স্থান. আপনি আপনার ট্রিপ পরিকল্পনা করতে সাহায্য করার জন্য, এখানে 10 ইতালি মধ্যে রুপকথা দিবাস্বপ্ন যে তুমি…\nপড়ার সময়:4মিনিট বিদেশে ভ্রমণ করার, আমরা সবাই কেনাকাটা করার জন্য যেতে সুযোগ ভালবাসেন! এটা অন্য দেশে ভিন্ন মতানুযায়ী, এটা না? এটি ইউরোপের বিষয় আসে, তখন, শপিং নিরাশ না. শুধু এটা যেমন লন্ডন ও মিলান হিসেবে পরিচিতি শপিং শহর আছে, এটা এমনকি হয়েছে…


কঙ্গনার মুখে অক্ষয় বন্দনা!\nঠোঁটকাটা হিসেবেই বলিউডে সুপরিচিতি অভিনেত্রী কঙ্গনা রানাওয়াত। সহকর্মীদের সমালোচনা করেই যিনি তৃপ্তি পান। তার তীর্যক মন্তব্যে ইন্ডাস্ট্রির অনেকেই বিদ্ধ হয়েছেন। কারও প্রশংসা করা তার স্বভাবের মধ্যে নেই বলেই এতদিন তিনি সবাইকে বুঝিয়েছেন।\nঅথচ সেই কঙ্গনার মুখেই কিনা শোনা গেল বলিউডের খিলাড়ি খ্যাত অভিনেতা অক্ষয় কুমারের প্রশংসা।নারীকেন্দ্রিক ছবিকে আরও বেশি করে সামনে আনার জন্য তাকে শুভেচ্ছা জানিয়েছেন কুইন কঙ্গনা। বলেছেন, ‘মূলত নারী বিজ্ঞানীদের সাফল্যের গল্প বলে ‘মিশন মঙ্গল’। সেখানে অক্ষয় কাজ করায় ছবিটি আলাদা মাইলেজ পেয়েছে। এই ধরনের ছবিকে সামনে আনার জন্য ওঁর ধন্যবাদ প্রাপ্য।’\nতবে ‘মিশন মঙ্গল’ ছবিতে বিদ্যা বালান ও সোনাক্ষী সিনহা সহ বেশ কয়েকজন অভিনেত্রী থাকা সত্ত্বেও পোস্টারে অক্ষয়ের মুখ বড় করে দেখানোয় বিতর্ক তৈরি হয়েছিল। এ প্রসঙ্গেও অক্ষয়ের পক্ষে কথা বলেন কঙ্গনা। তাঁর মতে, অক্ষয় না থাকলে এই বিষয়গুলো নিয়ে এত জনপ্রিয় ছবি তৈরি করা সম্ভব হতো না। এর ফলে দর্শকদের মানসিকতায়ও বদল এসেছে।’\nবলিউডে আগে শুধু ‘আইক্যান্ডি’ হয়ে থাকা নায়িকারা এখন ছবিকে নিয়ন্ত্রণ করেন। ‘প্যাডম্যান’ কিংবা ‘টয়লেট: এক প্রেম কথা’র মতো ছবিতে নারীদের সমস্যা নিয়ে কথা বলা হয়েছে। যা একাধারে গভীর সামাজিক সমস্যাও। অক্ষয় কুমার এই বিষয়গুলোকে ছবির মাধ্যমে সামনে তুলে আনায় কঙ্গনা তাকে সাধুবাদ জানিয়েছেন।\nস্বপ্ন ছুঁয়ে দেখির সিজন-০২ এর সিলেকশন রাউন্ড সম্পন্নঃ এবার ঢাকায় যাওয়ার টিকেট পেল ২১ প্রতিযোগি\nবিয়ের করছেন সাবিলা?\n"স্বপ্ন ছুঁয়ে দেখি" সিজন-০২ আগামীকাল সিলেকশন রাউন্ড হবে।


Mamata Banerjee: আয়োজন হোক সুষ্ঠু, বৈঠকে জোর মমতার - mamata banerjee's administrative meeting | Eisamay\nmamata banerjee's administrative meeting\nআয়োজন হোক সুষ্ঠু, বৈঠকে জোর মমতার\nfeedcrawler user | Ei Samay | Updated: Aug 25, 2020, 10:32 PM\nঅন্যান্য বছরের মতো এ বারও মহরমে তাজিয়া নিয়ে শোভাযাত্রা বেরোবে, নাকি নিয়মটুকু পালন হবে, সে ব্যাপারে সিদ্ধান্ত নিতে বৈঠকে বসতে চলেছে রাজ্য ইমাম অ্যাসোশিয়েশন। সংগঠনের সভাপতি মহম্মদ ইয়াহিয়া জানান, প্রতিবারের মতোই অনুরোধ জানানো হয়েছে যাতে শিশুদের হাতে অস্ত্র দেওয়া না-হয়।\nপ্রশাসনিক বৈঠকে মমতা\nএই সময়: সার্বিক লকডাউনের মধ্যে, গত মে মাসে ছিল ঈদ। মুখ্যমন্ত্রী মমতা বন্দোপাধ্যায়কে তখন চিঠি দিয়ে ইমামদের সংগঠন আর্জি জানিয়েছিল, পরব উপলক্ষেও যেন লকডাউন শিথিল করা না-হয়। সঙ্কটের সময়ে মানুষের প্রাণ বাঁচানো সবচেয়ে বেশি জরুরি বলে জানিয়েছিলেন তাঁরা। বর্তমানে কড়াকড়ি অনেক শিথিল হলেও করোনা ছড়াচ্ছে অপ্রতিরোধ্য গতিতে। এই পরিস্থিতিতে আগামী ২৯ অগস্ট, শনিবার মহরম। মঙ্গলবারই জেলার আধিকারিকদের সঙ্গে প্রশাসনিক বৈঠকে মুখ্যমন্ত্রী মমতা বন্দ্যোপাধ্যায় মহরম-সহ আসন্ন নানা উৎসব-অনুষ্ঠান নিয়ে আলোচনা করেন। সামনে রান্না পুজো, ভাদু-সহ আরও কিছু উৎসবও রয়েছে। সেগুলি যাতে শান্তিপূর্ণ ভাবে হয়, প্রশাসনের কর্তাদের তা নিশ্চিত করার নির্দেশ দিয়েছেন মুখ্যমন্ত্রী।\nঅন্যান্য বছরের মতো এ বারও মহরমে তাজিয়া নিয়ে শোভাযাত্রা বেরোবে, নাকি নিয়মটুকু পালন হবে, সে ব্যাপারে সিদ্ধান্ত নিতে বৈঠকে বসতে চলেছে রাজ্য ইমাম অ্যাসোশিয়েশন। সংগঠনের সভাপতি মহম্মদ ইয়াহিয়া জানান, প্রতিবারের মতোই অনুরোধ জানানো হয়েছে যাতে শিশুদের হাতে অস্ত্র দেওয়া না-হয়। কিন্তু স্বরাষ্ট্র মন্ত্রকের লকডাউন সংক্রান্ত সর্বশেষ গাইডলাইনেও নিষেধাজ্ঞা রয়েছে ধর্মীয়, রাজনৈতিক সামাজিক জমায়েতে। এই পরিস্থিতিতে ঢাল তাজিয়া নিয়ে মিছিল বেরোলে দূরত্ববিধি লঙ্ঘিত হওয়ার ঝুঁকি থেকে যায় না? ইয়াহিয়ার মন্তব্য, 'কতগুলি মিছিল হবে, ছোট মিছিল হবে নাকি কেবল নিয়ম পালন হবে, সে সব বলা যাবে বৈঠকের পর।'\nএ ব্যাপারে পুলিশের তরফে এখনও সরকারি ভাবে কিছু জানানো না-হলেও সূত্রের দাবি, মিছিল মিটিং নিয়ে করোনাবিধিতে যে সব সতর্কতার কথা বলা আছে, সেটা যাতে বজায় থাকে, তার উপরে জোর দেওয়া হচ্ছে। কলকাতার বেশ কয়েকটি থানা যেমন ইতিমধ্যেই মহরমের উদ্যোক্তাদের সঙ্গে বৈঠক করে মিছিল না-করার কথা বলেছে।\nমধ্য কলকাতার একটি থানার ওসি বলেন, 'মহরমের মিছিল করা যাবে না বলে সংগঠনগুলিকে জানানো হয়েছে। করোনার কথা মাথায় রেখে তাঁরাও সম্মতি জানিয়েছেন।' প্রায় এক সময় পর্তুগিজদের একটি উৎসব রয়েছে। সেখানে মিছিল বেরোনোর কথা। তাই এক আর্জি জানানো হয়েছে তাঁদের।\nদক্ষিণ কলকাতার একটি থানার ওসি-ও জানান, মহরমে এ বার তাজিয়া নিয়ে মিছিল বন্ধ রাখতে বলা হয়েছে। ওই অফিসারের কথায়, 'আমার এলাকায় দু'টি মিছিল বেরোয়। দুই উদ্যোক্তার দিক থেকেই ইতিবাচক ইঙ্গিত মিলেছে।'\nবর্ধমান জেলা প্রশাসনের তরফে যেমন তাজিয়া নিয়ে মিছিল করা যাবে না বলে জানানো হয়েছে। ডায়মন্ড হারবারের পুলিশ জেলার একটি থানার ওসি আবার জানান, বড় মিছিল না-করার কথা বলা হচ্ছে। মহরমের সময় যে মেলা হয়, তার অনুমতি দেওয়া হবে না। তবে ছোট করে ৫-৬ জনের মিছিলের জন্য লাইসেন্স ইস্যু করা হতে পারে।\nবাংলায় আশার রেখা, ২৪ ঘণ্টায় আক্রান্তের থেকে করোনামুক্ত অনেক বেশি! পরের খবর\nমমতার প্রশাসনিক বৈঠক মমতা বন্দ্যোপাধ্যায় mamata banerjee's administrative meeting Mamata Banerjee administrative meeting\nWeb Title : mamata banerjee's administrative meeting


ইতিবাচক রাজনীতি নিয়ে মিথিলার অ্যাকশন থ্রিলার - The Daily Ajkerprottasha\nইতিবাচক রাজনীতি নিয়ে মিথিলার অ্যাকশন থ্রিলার\nমিথিলার অ্যাকশন থ্রিলার\nবিনোদন ডেস্ক : বাংলাদেশী অভিনেত্রী ও সমাজকর্মী রাফিয়াথ রশিদ মিথিলা এবার ভালো কাজের রাজনীতির পথ দেখাবেন। গত সোমবার (২২ ফেব্রুয়ারি) সামাজিকমাধ্যমে নতুন ওয়েবসিরিজের ঘোষণা দিয়েছেন অভিনেত্রী। ‘কে এই রুমানা? এমন একটি প্রশ্ন জাগিয়ে তুলেছেন মিথিলা। তিনি ওয়েবসিরিজের একটি পোস্টার শেয়ার করেছেন সামাজিকমাধ্যমে। তাতে দেখা গেছে রাজনৈতিক নেত্রীর অবতারে নতুন রূপের মিথিলাকে। স্মিত হাসিতে এক হাত উঁচিয়ে জনতাকে অভিবাদন জানানোর ভঙ্গিমায় দাঁড়িয়ে অভিনেত্রী।\nপোস্টারে আরও বলা হয়েছে, এ বছরে বাংলায় সবচেয়ে বড় অ্যাকশন-থ্রিলার হতে যাচ্ছে এটি। ছবির ক্যাপশনে মিথিলা লিখেছেন, ‘নোংরা রাজনীতি তো অনেকেই করতে পারে, কিন্তু ভালো কাজ কয়জনে করে! কে এই রুমানা?’ তিনি জানান, এই প্রশ্নের উত্তর জানা যাবে ওটিটি প্ল্যাটফর্ম জিফাইভে। তবে বিস্তারিত কিছুই জানাননি মিথিলা। কবে কখন মুক্তি পাচ্ছে তা সবই জানার আগ্রহ জিইয়ে রাখলেন তিনি। পশ্চিমবঙ্গের প্রখ্যাত চলচ্চিত্র নির্মাতা সৃজিত মুখার্জির সঙ্গে বিয়ের পর অনেকেই আশা করেছিলেন সৃজিতের সিনেমাতে হয়ত শিগগিরই দেখা যাবে তার বাস্তব জীবনের নায়িকাকে। কিন্তু এখন দর্শকদের তেমন আশা পূরণের কোনও ইঙ্গিত দেখা যায়নি। বরং দেশে-বিদেশে নবদম্পতির ঘুরাঘুরির ছবিতেই ভরে আছে দুজনের ইনস্টাগ্রাম-ফেসবুক।\nTags: ইতিবাচক রাজনীতি নিয়ে মিথিলার অ্যাকশন থ্রিলার\nPrevious নেপালে যাচ্ছে মোশাররফ করিমের ‘ডিকশনারি’\nNext ডিভোর্স নিয়ে মুখ খুললেন নুসরাত


ইন্টারনেট বন্ধ করলে প্রশ্নফাঁস বন্ধ হবে?\n৭ আষাঢ় ১৪২৫, বুধবার ২০ জুন ২০১৮, ১১:৫৫ পূর্বাহ্ণ\n১২ ফেব্রুয়ারি ২০১৮ সোমবার, ১০:১৫ পিএম\nপ্রশ্নফাঁস নিয়ে সরকার বর্তমানে সত্যিই বিব্রত অবস্থায় আছে। একের পর এক সিদ্ধান্ত নিয়েও প্রশ্নফাঁস রোধ করা সম্ভব হচ্ছে না। আবার প্রশ্নসহ কিছু লোককে গ্রেপ্তার করেও তার প্রতিকার পাচ্ছে না। বরং আগের মতই ঢাক-ঢোল পিটিয়ে প্রশ্নফাঁস অব্যাহত রয়েছে, করছে। প্রশ্নবিদ্ধ হচ্ছে পরীক্ষা। সমালোচিত হচ্ছে সরকারও।\nতাই সরকার উপায়ন্তর না পেয়ে অবশেষে চলমান এসএসসি পরীক্ষার প্রশ্নপত্র ফাঁস রোধে পরীক্ষা শুরুর দুই ঘণ্টা আগে থেকে মোট আড়াই ঘণ্টা সময় ইন্টারনেটে ধীর গতি রাখার সিদ্ধান্ত নিয়েছে। এটা মুলত ওই সময়ের জন্য ইন্টারনেট বন্ধ করার মতই। এখানে আইআইজিগুলোকে এএনএস অপারেটরগুলোর ইন্টারনেটের ডাউনলোড (ডাউনস্ট্রিম) গতি ২৫ কেবিপিএস (কিলোবিট পার সেকেন্ড) সরবরাহ করা মানে ইন্টারনেট এক ধরনের বন্ধ করার মত। কারণ এই গতিতে কিছু ডাউনলোড করা তো দূরের কথা, ইন্টারনেট ব্যবহার করাও কঠিন হয়ে পড়বে।\nএখন প্রশ্ন হল, যারা ইন্টরনেটে ধীর গতি; মূলত বন্ধ করার মত করে রাখার সিদ্ধান্ত নিয়েছে, তারা কি নিশ্চিত হয়েছেন- যে ইন্টারনেট প্রশ্নফাঁস করে? আসলে শিক্ষামন্ত্রণালয়ের সিদ্ধান্তের মাঝেই সমস্যা প্রতীয়মান। গোড়ায় হাত দেওয়ার সিদ্ধান্ত নিতে হবে। প্রশ্নপত্র ফাঁস করে পরে ইন্টারনেটে তা ছড়িয়ে দেওয়া হয়। তাও নির্দিষ্ট কিছু ফেসবুক পেজ, গ্রুপসহ অন্যান্য সামাজিক যোগাযোগ সাইটগুলোতেও। আর এই ধরণের সাইটগুলোতে অগ্রিম কিছু কাস্টমারও তৈরি করে রাখে। তাদের মাধ্যমেই ফাঁস প্রশ্ন ছড়িয়ে দেয়।\nইতোমধ্যেই প্রশ্নপত্র ফাঁসের সাথে জড়িত সন্দেহে বেশ কয়েকজনকে গ্রেফতার করেছে আইনশৃঙ্খলা বাহিনী। আবার প্রশ্ন ফাঁসে ব্যবহৃত ৩০০০ মোবাইল ফোন নম্বরও চিহ্নিত করে সেগুলো বন্ধ করে দেওয়া হয়েছে। এটা ইতিবাচক। এখন তাদের সাথে আরও কারা-কারা জড়িত, তাদের পেছনে কে আছে, কিভাবে প্রশ্নফাঁস করে মাঠের কর্মীদের হাতে হাতে পৌঁছে দিচ্ছে; সেটা খুঁজে বের করার একান্ত প্রয়োজন হয়ে পড়েছে। সেদিকটায় একটু পরিকল্পিতভাবে কাজ করতে হবে।\nআরেকটা বিষয় অত্যন্ত দুঃখজনক। অতীতে প্রশ্নফাঁসের অভিযোগে যারা গ্রেফতার হয়েছিল তারা জামিনে ঘুরে বেরাচ্ছে। তাদের অপরাধ প্রমাণ করে দৃষ্টান্ত শাস্তির বার্তা দিতে না পারাও প্রশ্নফাঁসের সাথে জড়িত মহলের মধ্যে ঔদ্ধত্য সৃষ্টি হয়েছে। তাই সরকারের পক্ষ থেকে যত রকমের ঘোষণাই আসুক না কেন, প্রশ্নফাঁস রোধ করা সম্ভব হচ্ছে না। বরং তাঁরা সরকারকে বৃদ্ধাঙ্গুলি দেখিয়ে একের পর এক প্রশ্নপত্র ফাঁস করে যাচ্ছে। আমাদের বুঝতে হবে, যে দেশে কতিপয় অপদার্থ শিক্ষক ও অভিভাবক মিলে- মিশে জেনে-শুনে প্রশ্নফাঁস ও ক্রয় করে শিক্ষার্থী ও সন্তানের জীবন ধ্বংসের পথে নিয়ে যায়, সেখানে দীর্ঘমেয়াদী প্রশ্নফাঁস রোধ করা খুব কঠিন হয়ে পড়বে। তাই সরকারসহ সামাজিক আন্দোলন, জন সচেতনতা বৃদ্ধি করতে হবে। এই অপরাধের সাথে সম্পৃক্ত ব্যক্তি যত বড় শক্তিশালীই হোক না কেন দ্রুত বিচারের মাধ্যমে কঠোর শাস্তি নিশ্চিত করার বার্তা ছড়িয়ে দিতে হবে।\nআবার দুর্নীতিবিরোধী সংগঠন টিআইবির একটি গবেষণা প্রতিবেদনে দেখা গেছে, বিভিন্ন পাবলিক পরীক্ষায় ৪০টি ধাপে প্রশ্ন ফাঁস হয়। যেমন প্রশ্নপত্র প্রণয়ন, মডারেশন, বিজি প্রেসে কম্পোজ, প্রুফ দেখা, সিলগালা করা ও বিতরণ এবং পরীক্ষার দিন কেন্দ্রে অসাধু শিক্ষকের মাধ্যমেও প্রশ্নপত্র ফাঁস হয়। আর এ কারণেই শুধু প্রশ্নপত্র ফাঁসের সাথে শিক্ষাবোর্ড, মাধ্যমিক শিক্ষা অধিদপ্তর, প্রাথমিক শিক্ষা একাডেমি, কোচিং সেন্টার, গাইড বই ব্যবসায়ী ও সরকারদলীয় ছাত্র সংগঠনের অনেকে সরাসরি জড়িত। ফাঁস হওয়া প্রশ্নে আকারভেদে ২০\nটাকা থেকে ২০ হাজার টাকা পর্যন্ত অর্থের লেনদেন হয় বলে টিআইবির প্রতিবেদনে উল্লেখ করা হয়েছে।\nআমার মনে হয় এগুলোকেও আমলে নিয়ে একটি শক্তিশালী কমিটির মাধ্যমে শিক্ষামন্ত্রণালয়কে কাজ করতে হবে। প্রশ্নপত্র ফাঁস বন্ধ না করে যত রকমের নতুন-নতুন সিস্টেম চালু করা হোক না কেন, তার সুফল আসবে না। এখানে ফেসবুক বন্ধ, ইন্টারনেটে ধীর গতি প্রশ্নফাঁস রোধ করা সম্ভব নয়। বরং এতে সরকারের সমালোচনার পাশাপাশি এই ধরনের সিদ্ধান্ত গ্রহণকারীর অভিজ্ঞতা নিয়ে প্রশ্ন আসবে। সরকারি, বেসরকারিসহ বিভিন্ন মহল থেকে ইতোমধ্যেই কিছু পরামর্শ এসেছে। প্রতিটা কেন্দ্রে পরীক্ষার আগে প্রশ্নপত্র তৈরি করা, ডিজিটাল\nপদ্ধতিতে পরীক্ষার হলেই প্রশ্নপত্র বড় ডিসপ্লেতে-শো করা কিংবা পরীক্ষার্থীর সামনে রাখা একান্ত মনিটরে পরীক্ষার শুরুর সময় প্রশ্নপত্র আপলোড করা ইত্যাদির বিষয়াদি সাময়িক সুবিধা দিলেও আমাদের দীর্ঘ মেয়াদি সমাধান নকল বন্ধ, নকল না করে পরীক্ষা দেওয়ার প্রবনতা এবং অভিভাবকদের মাঝে ফাঁসকৃত প্রশ্নের প্রতি অনিহা সৃষ্টি করার পরিবেশ তৈরি করতে হবে। সেই সাথে এই ধরনের অপরাধের সাথে যারা জড়িত দ্রুত বিচার ট্রাইব্যুনালের মাধ্যমে কঠোর শাস্তি প্রদান করতে হবে। শুধু ইন্টারনেট বা সামাজিক যোগযোগ বন্ধ করলেই প্রশ্নফাঁস বন্ধ হবে এমন নিশ্চয়তা নেই। কারণ দেশে ধারাবাহিক জঙ্গি হামলা ও হত্যাকান্ডের প্রেক্ষাপটে জঙ্গিদের যোগাযোগের পথ বন্ধ করার লক্ষে ২০১৫ সালের ১৮ নভেম্বর দেড় ঘণ্টা ইন্টারনেট বন্ধ রাখা হয়েছিল। পরে ইন্টারনেট চালু করলেও পরবর্তী ২২দিন বাংলাদেশে ফেসবুকসহ সামাজিক যোগাযোগের বেশ কয়েকটি অ্যাপ ব্যবহারের সুযোগ বন্ধ ছিল। ফলাফল- গ্রামের সাধারণ ইন্টারনেট ব্যবহারকারীও বিভিন্ন সফটওয়্যার ব্যবহার করে সামাজিক যোগাযোগ মাধ্যম সচল রাখতে সক্ষম হয়েছে। আর তখন ইন্টারনেট বন্ধ করার কারণেই জঙ্গি হামলা বন্ধ হয়ে যায়নি। বরং দেশের মানুষের মাঝে জনসচেতনতা বৃদ্ধি, আইনশৃঙ্খলা বাহিনীর অব্যাহত অভিযান আজ সন্ত্রাস-জঙ্গি প্রায় সরকারের নিয়ন্ত্রণে। এদিকে নিয়ন্ত্রক সংস্থার মতে ২০১৭ সালের ডিসেম্বর পর্যন্ত আমাদের ইন্টারনেট গ্রাহক ছিল ৮ কোটিরও বেশি। এর মধ্যে সাড়ে ৭ কোটি গ্রাহকই মোবাইলের মাধ্যমে ইন্টারনেট ব্যবহার করে। ছোট্ট দেশের বিশাল এই ইন্টারনেট ব্যবহারকারীদের মাঝে আমরা শৃঙ্খলা ও মানুষে-মানুষে সম্মান- শ্রদ্ধাবোধ সৃষ্টি করতে পারিনি। প্রকাশ্যে জাতির জনক বঙ্গবন্ধু শেখ মুজিবুর রহমানকে নিয়ে অশ্লীল মন্তব্য, ভিডিও ভাইরাল করার পরেও তাদের চিহ্নিত করতে ব্যর্থ হচ্ছি। বিতর্কিত পোস্ট ডিলেট করা আদৌ সম্ভব হয়ে\nউঠেনি। ব্যক্তি বিদ্রুপ ছড়িয়ে সমাজ-রাষ্ট্রকে আঘাত করছে। ধর্মীয় অনুভুতির নামে ধর্মীয় দাঙ্গা সৃষ্টির ষড়যন্ত্রগুলো ইন্টারনেট ব্যবহারের মাধ্যমে ছড়িয়ে দেওয়া হচ্ছে। কারণ, আমরা এখনো পর্যন্ত বাংলাদেশে ফেসবুকের অ্যাডমিন বসাতে পারেনি। এটা সরকারের ব্যর্থতা।\nইন্টারনেট মানুষকে চালায় না, মানুষ ইন্টারনেট আবিষ্কার করে ইন্টারনেট চালায়। ইন্টারনেটে এই মানুষ ইতিবাচক, নেতিবাচক যার যার মতন করে তথ্য-ছবি ভাইরাল করে। আর সেখানে বিভিন্ন অ্যাপ যুক্ত করে নিজের সুবিধা মত ব্যবহার করে থাকে। যেখানে প্রশ্নপত্র ফাঁস করে ভাইরালের মাধ্যমে কতিপয় মানুষ নিজের একান্ত স্বার্থ লাভে তাদের অপকর্ম অব্যাহত রেখেছে। ইন্টারনেট বন্ধ সাময়িক সুবিধা আসলেও দীর্ঘ মেয়াদি পরিকল্পনা গ্রহণ করতে হবে।\nইন্টানেটে প্রশ্নফাঁস ভাইরাল করা সাময়িকভাবে বন্ধ করা গেলেও প্রশ্নপ্রত্র ফাঁস বন্ধ করা সম্ভব নয়। কারণ কতিপয় অসাধু ব্যক্তি প্রশ্নফাঁস করে, ইন্টারনেট নয়।\nআধুনিক সভ্যতায় দিন-দিন নতুন কিছু আসছে। সেদিকে মানুষও দৌঁড়াচ্ছে। আর এ দৌঁড় বন্ধ করা সময় উপযোগি সিদ্ধান্ত হতে পারে না। বিশ্বের সাথে প্রতিযোগিতায় টিকে থাকতে হলে ইন্টারনেট ব্যবহার, উন্মুক্ত তথ্য সরবরাহ সরকারকে নিশ্চিত করতে হবে। বঙ্গবন্ধু কন্যা শেখ হাসিনার ডিজিটাল বাংলাদেশের সত্যিকারের সেবা সাধারণ মানুষের দোড়গোড়ায় পৌঁছে দিতে ইন্টারনেটের বিকল্প এখনো কিছু সৃষ্টি হয়নি।\nআমাদের দীর্ঘ মেয়াদী সমাধানের রাস্তা বের করতে হবে। তথ্য প্রযুক্তি বন্ধ করে নয়, বরং তথ্য-প্রযুক্তি ব্যবহার করে সকল অপসংস্কৃতি, ষড়যন্ত্র ও ধ্বংসাত্মক কর্মকাণ্ড প্রতিহত করার কৌশল গ্রহণ করাই হবে সময় উপযোগি সিদ্ধান্ত।


ঘোষণা কর শ্রেষ্ঠত্বের | মুহাম্মাদ তোয়াহা আকবর\n← ‘ইজাজুল কুরআন\nতুমি ফিরবে বলে →\nPosted on October 20, 2014\tby মুহাম্মাদ তোয়াহা আকবর\nআজকে যে আয়াতের অসাধারণত্ব আর মিরাকেলের কথা বলবো সেটি হচ্ছে আল-কুরানের সুরা মুদ্দাসসিরের তিন নং আয়াত। আয়াতটি কি বলছে? বলছে-\n“তোমার রবের শ্রেষ্ঠত্ব ঘোষণা কর।”\nআয়াতটির বাংলা অনুবাদ এটাই বলছে। কিন্তু আয়াতটির এরাবিকও একই সাথে অন্যরকম একটি দ্যোতনা তৈরী করছে। আমরা সেটা জানি না। কি সেটা?\nসেটা জানতে হলে প্রথমে দুই অনুচ্ছেদ ইতিহাস জানতে হবে আমাদের।\nআমরা সবাই জানি, আল্লাহ সুবহানাহু ওয়া তা’আলা কুরআন পাঠিয়েছেন রাসুল মুহাম্মাদ সাল্লাল্লাহু আলাইহি ওয়া সাল্লামের কাছে। কিভাবে পাঠিয়েছেন? সম্মানিত ফেরেশতা জিবরাইল আলাইহিস সালামের মাধ্যমে। যেহেতু দুনিয়ার বুকে আসা সর্বশ্রেষ্ঠ মানুষ, আমাদের সবার প্রিয় নাবিজি মুহাম্মাদ সাল্লাল্লাহু আলাইহি ওয়া সাল্লাম নিরক্ষর ছিলেন, পৃথিবীর কোন মানুষ তাঁর শিক্ষক হওয়ার মর্যাদা লাভ করতে পারেনি, আল্লাহ তাই তাঁর শিক্ষার ভার নিজেই নিয়েছিলেন। জিবরাইল আলাইহিস সালাম উনাকে মুখে মুখে আয়াতগুলো (আরবী আয়াত শব্দের অর্থ চিহ্ন, নিদর্শন) শিখিয়ে দিতেন। নাবিজী সাল্লাল্লাহু আলাইহি ওয়াসাল্লাম সাথে সাথেই আয়াতগুলো তাঁর সামনে থাকা সাহাবীদের (আরবী সাহাবী শব্দের অর্থ সাথী) মুখে মুখে শিখিয়ে দিতেন। এই ব্যাপারটার একটা বিরাট ঐতিহাসিক এবং সাহিত্যিক গুরুত্ব রয়েছে, যা পুরোপুরি আল- কুরআনের সাথে সংশ্লিষ্ট। কি সেটা?\nযেহেতু রাসুলুল্লাহ সাল্লাল্লাহু আলাইহি ওয়া সাল্লাম তাঁর কাছে বাণী আসার সাথে সাথেই তাঁর সাহাবীদের শিখিয়ে দিতেন, কাজেই, উনি একবার যা বলে ফেলতেন তা পরবর্তীতে আর শোধরানোর কোন সুযোগ ছিলো না। সেই সুযোগের দরকার হতো, যদি সেগুলোতে কোন অসামঞ্জস্যতা থাকতো। সেগুলো যদি তাঁর নিজের তৈরী করা কথা হতো তাহলেই তাতে ভুল থাকতো, শোধরানোর প্রশ্ন আসতো। কিন্তু যে বাণী সবচেয়ে পারফেক্ট আর প্রজ্ঞাবান আল্লাহ সুবহানাহু ওয়া তা’আলার নিজের, তাতে কি করে অসামঞ্জস্যতা বা ভুল থাকার প্রশ্ন আসতে পারে? তাই অবতীর্ণ হওয়ার পর থেকে এতে আজ পর্যন্ত কোন অসামঞ্জস্যতা পাওয়া যায়নি। এমনকি এর লেখক নিজে, আল্লাহ সুবহানাহু ওয়া তা’আলা মানুষকে চ্যালেঞ্জ করেছেন। বলেছেন, এর মতো একটি সুরা বানিয়ে নিয়ে আসার জন্যে, অথবা এর মাঝে কোন অসামঞ্জস্যতা খুঁজে বের করার জন্যে। তাই আমরা রেগে যাই না, উল্টো নন-মুসলিমদের, এমনকি মুসলিমদেরকেও স্বাগতম জানাই যখন তারা এই চ্যালেঞ্জগুলো গ্রহণ করে।\nআমরা খুশি হই।\nআমাদের এটিচিউড এমনটাই হওয়ার কথা।\nপবিত্র আল-কুরআনের সুরা আল-মুদ্দাসসিরের তিন নং আয়াতে একটা মজার ব্যাপার আছে। তিন নং আয়াতে আল্লাহ সুবহানাহু ওয়া তা’আলা বলেছেন,\n(উচ্চারণঃ ওয়া রাব্বাকা ফাকাব্বির)\nTranslation: Declare the greatness of your Lord.\nআরবী পড়তে হয় ডানদিক হতে বামদিকে। এই আয়াতটি শুরু হয়েছে “ওয়া” (و) দিয়ে। ইংরেজীতে আমরা কোন বাক্য শুরু করার সময় কি করি? আমরা বড় হাতের অক্ষর (Capital letter) ব্যবহার করি। তেমনি আরবীতে ২১টিরও বেশি ক্ষেত্রে “ওয়া” (و) ব্যবহৃত হয় । এর মাঝে একটি হলো, কোন বাক্যের শুরুতে ব্যবহৃত হওয়া। এখানেও বাক্যের শুরুতে “ওয়া” (و) ব্যবহৃত হয়েছে। এখন খুব মন দিয়ে খেয়াল করুন। বাকি অংশ কি বলছে? বাকি অংশে বলছে,\nউচ্চারণঃ রাব্বাকা ফাকাব্বির\nTranslation: Declare the greatness only of your Lord.\nআয়াতটা মুখে উচ্চারণ করার জন্যে আমি উচ্চারণটা বাংলায় দিয়ে দিয়েছি। “রাব্বাকা ফাকাব্বির”। মুখে উচ্চারণ করুন। যখন আয়াতটা মুখে এটা উচ্চারণ করছেন কোন অক্ষরটা সবার প্রথমে মুখে আসছে? রা (رَ) আসছে, ঠিক? এবার খেয়াল করুন মন দিয়ে, উচ্চারণ করার সময় কোন অক্ষরটাকে সবার শেষে আবিস্কার করছেন? একই অক্ষর রা (رَ), ঠিক? এই ব্যাপারটা মাথায় রাখতে হবে। কি করা যায়? সুবিধের জন্যে আমরা এক কাজ করি তাহলে। ছবিতে আয়াতটা সহ প্রথম অক্ষর এবং শেষ অক্ষর নোট করে রাখা যাক। পরে সুবিধে হবে।\nআচ্ছা, আবারও উচ্চারণ করুন “রাব্বাকা ফাকাব্বির”। এবার খেয়াল করুন দ্বিতীয় কোন\nঅক্ষরটি উচ্চারিত হচ্ছে? এবং শেষ থেকে দ্বিতীয় কোন অক্ষরটি শুনতে পাচ্ছেন? রাইট। এবার শুনতে পাচ্ছেন, “ব্বা” (بَّ)। প্রথম থেকে ২, এবং শেষ থেকে ২ নং পজিশানে “ব্বা” (بَّ) শোনা যাচ্ছে। অর্থাৎ এরাবিক “বা” অক্ষরটি একসাথে দুইবার করে শোনা যাচ্ছে। লিখে রাখি ছবিতে।\nআরো একবার উচ্চারণ করুন “রাব্বাকা ফাকাব্বির”। প্রথম এবং শেষ হতে তিন নং পজিশানে কি শুনতে পাচ্ছেন? শুনতে পাচ্ছেন “কা” (كَ) অক্ষরটি। ছবিতে নোট করে রাখি।\nশেষ বারের মতো আরেকবার পুরোটা উচ্চারণ করলে আপনি প্রথম তিনটা এবং শেষ তিনটার মাঝখানে “ফা” (فَ) অক্ষরটিকে আবিস্কার করবেন। এতক্ষনে আমরা যা কিছু পেলাম তার সবটুকুকে ছবিতে লিখে রাখছি “ফা” (فَ) অক্ষরটিকে মাঝখানে চিহ্নিত করে। কি? কিছু বুঝতে পারছেন?\nহ্যাঁ। আপনি যেটা খুঁজে পাচ্ছেন সেটাই প্যালিন্ড্রোম (Palindrome)। ইংরেজীতে এবং বাংলায় এরকম বেশ কিছু প্যালিন্ড্রোম আছে যেগুলোর সামনে এবং পেছন থেকে যেদিকেই পড়া হোক না কেন, একইরকম অক্ষর পাওয়া যায়। উদাহরণসরূপ ইংরেজীতে বলা যায়ঃ\nA lad named E. Mandala.\nAre we not pure? “No sir!”\nএবং বাংলায় উদাহরণসরূপ বলা যেতে পারেঃ\nএখানে সবচেয়ে ইন্টারেস্টিং ব্যাপার যেটা সেটা হলো, আল্লাহর বাণীগুলো কিন্তু হাতে লেখা হয়নি। এ সম্পর্কে আল্লাহ সুবহানাহু ওয়া তা’আলা নিজেই কুরআনের সুরা আল আনকাবুতের ৪৮ নং আয়াতে স্পষ্ট বলে দিয়েছেনঃ\n…وَلَا تَخُطُّهُ بِيَمِينِكَ …\n…You didn’t write anything down with your hand…\nঅর্থাৎ, রাসুলুল্লাহ সাল্লাল্লাহু আলাইহি ওয়া সাল্লাম উনার হাতে কিছু লেখেননি। আল্লাহ যা উনাকে বলেছেন, উনিও মানুষকে হুবহু ওটুকুই বলেছেন। কোন সম্পাদনা, কাঁটা ছেঁড়া ছাড়াই। আমরা এখন সেভাবেই কুরআন পড়ছি, ঠিক হুবহু যেভাবে নাবিজি সাল্লাল্লাহু আলাইহি ওয়া সাল্লামের কাছে কুরআন এসেছিলো এবং হুবহু যেভাবে উনি প্রথমবার মুখ দিয়ে উচ্চারণ করেছিলেন। প্রথমবার!\nসমগ্র মানবজাতির জন্যে এখানে একটা চ্যালেঞ্জ দিচ্ছি। সুরা আল-মুদ্দাসসিরের তিন নং এই আয়াতটার একদম সিম্পল অনুবাদ হচ্ছেঃ Declare the greatness only of your Lord.\nআপনি যেটা ট্রাই করবেন সেটা হচ্ছে, “Declare the greatness only of your Lord” এই কথাটাকে ইংলিশ, ফ্রেঞ্চ, জার্মান, জাপানিজ, চাইনিজ, ইটালিয়ান, রাশান, উর্দু, হিন্দী, বাংলা বা ফার্সী অর্থাৎ যেকোন ভাষায় কোন ডিকশনারী ব্যবহার না করে, কোথাও না লিখে, শুধুমাত্র মুখে একবারই উচ্চারণ করে এমন একটা বাক্য বলবেন, যেটা প্রথমবারেই এটা বলবে যে “Declare the greatness only of your Lord” এবং সেটা সামনে-পেছনে যেদিক থেকেই পড়া হোক না কেন অক্ষরগুলোর সজ্জা একই রকম (প্যালিনড্রোম) হবে।\nসুবহানাল্লাহ। আল্লাহু আকবার। নিশ্চয়ই একমাত্র আল্লাহই সবচেয়ে পারফেক্ট, নিখুঁত আর সর্বশ্রেষ্ঠ।\nআমরা কোনমতে শুধুমাত্র আল-কুরআনকে আরবী থেকে ভিন্ন ভাষায় অনুবাদ করতে পারি। ব্যাস, এটুকুই! আমরা কি কুরআনের ভাষার মাঝে লুকিয়ে থাকা অজস্র অজস্র মিরাকেলগুলোকে ভাষান্তর করতে পারি?\nআমরা যেন ভুলে না যাই, কুরআনের প্রত্যেকটা আয়াতই এক একটা মিরাকেল।\nআমাদেরকে শুধু গভীরভাবে কুরআন পড়তে হবে, ভাবতে হবে।\nমিরাকেলগুলোকে খুঁজে বের করতে হবে।\nহোক প্রতিদিন শুধুই একটা আয়াত, তবুও কুরআন পড়া দিয়েই যেন দিনের আলোতে পথচলা শুরু হয় আমাদের।\n[Inspired from the lectures of Ustadh Nouman Ali Khan]\nরাত ৮ টা ৪৯ মিনিট।\nযুলহিজ্জার ২৪ তারিখ,\nরাসুলুল্লাহ সাল্লাল্লাহু আলাইহি ওয়া সাল্লামের হিজরাতের ১৪৩৫ বছর পর।\n3 Responses to ঘোষণা কর শ্রেষ্ঠত্বের\nAbdul Musaweer Habib says:\nAlhamdulillah. I am really happy and lucky to have suchagreat brother 😀 😀\nমুহাম্মাদ তোয়াহা আকবর says:\nআমাকে তোমার দু’আতে রেখো ভাইয়া।\nমোহাম্মাদ রিয়াজ হোসেন says:\nমাশা আল্লাহ্ । অনেক সুন্দর :]


জ্যাকলিনের পেটে করা জীবনের প্রথম ট্যাটু নিয়ে তোলপাড় (ভিডিও)\nবলিউডের এ সময়ের হট নায়িকা জ্যাকলিন ফার্নান্ডেজ। শুধু হটই নন, তিনি সুপারহিটও বটে৷ তাই বলেই কি জ্যাকলিন বিভিন্ন কর্মকাণ্ডের মাধ্যমে আলোচনায় থাকতেই পছন্দ করেন? সম্ভবত তাই! এবার এমনই এক কাণ্ড করে আলোচনায় এসেছেন।\nসম্প্রতি ইনস্টাগ্রাম অ্যাকাউন্টে একটি ভিডিও শেয়ার করেছেন জ্যাকলিন। ওই ভিডিওতে তিনি শুধু একটি ট্যাটুই শেয়ার করেছেন৷\nএদিকে তার ওই ট্যাটুর ভিডিওটি ইনস্টাগ্রামে দ্রুত গতিতে ছড়িয়েছে৷ যা এরই মধ্যে তোলপাড় সৃষ্টি করেছে। এই ভিডিওটি ইনস্টাগ্রামে শেয়ার করার সময়ে তিনি লিখেছেন প্রথমবার ট্যাটু৷\nওই ভিডিওতে দেখা যায়, জ্যাকলিন পেটে আঁকা ট্যাটু দেখাচ্ছিলেন৷ ভিডিওটি ছড়িয়ে যাওয়ার পর ঝড়ের বেগে লাইক ও কমেন্ট পড়েছে৷ কেউ কেউ আবার হট শব্দটিও লিখেছেন৷\nআলাদীন ছবি দিয়েই বলিউডে যাত্রা শুরু করেছিলেন জ্যাকলিন৷ তবে সালমনের খানের সঙ্গে অভিনয় করা ছবি কিক থেকেই জনপ্রিয়তা পেয়েছেন৷ তবে গুঞ্জন উঠেছে, সুশান্ত সিং রাজপুতের সঙ্গে ড্রাইভ ছবিতে কাজ করবেন জ্যাকলিন।\nভিডিওটি দেখতে এখানে ক্লিক করুন https://www.instagram.com/p/B3ObGEHHsmY/?utm_source=ig_embed&utm_campaign=embed_video_watch_again


Bangla News Bankবিজয় র‌্যালিতেও বিএনপির হাতাহাতি! - Bangla News Bankবিজয় র‌্যালিতেও বিএনপির হাতাহাতি! - Bangla News Bank - Bangla News Bank\nপ্রচ্ছদ » Lead2» বিজয় র‌্যালিতেও বিএনপির হাতাহাতি!\nপূর্ববর্তী তারেক চাইছেন লন্ডনে আসুক খালেদা জিয়া, নেপথ্যে সম্পত্তির উইল\nপরবর্তী মসজিদে ‘নামাজ রেখে’ নির্বাচনী প্রচারণায় তৈমুর!\nবিজয় র‌্যালিতেও বিএনপির হাতাহাতি!\nনিউজ ডেস্ক: ১৬ ডিসেম্বর সাভারের জাতীয় স্মৃতি সৌধে শহীদদের প্রতি শ্রদ্ধা নিবেদনের সময় নিজেদের মধ্যে হাতাহাতিতে লিপ্ত হয় বিএনপি নেতৃবৃন্দ। পরে ঘটে ভাংচুরের ঘটনাও। তার রেশ না কাটতেই এবার বিজয় শোভাযাত্রাতেও ঘটলো একই ঘটনা। বিষয়টি নিয়ে রাজনৈতিক মহলে তুমুল সমালোচনার ঝড় উঠেছে।\nবিশ্বস্ত সূত্রের তথ্যমতে, ১৯ ডিসেম্বর (রোববার) দুপুর ২টায় বিজয় শোভাযাত্রার আনুষ্ঠানিক উদ্বোধনের কথা থাকলেও সকাল থেকেই নেতা-কর্মীরা ব্যানার-ফেস্টুন নিয়ে দলীয় কেন্দ্রীয় কার্যালয়ের সামনে জড়ো হতে থাকেন। সময় গড়ানোর সঙ্গে সঙ্গে কাকরাইলের নাইটেঙ্গল রেস্তোরা থেকে ফকিরেরপুল সড়কের দুই পাশে বিক্ষিপ্তভাবে নেতা-কর্মীদের অবস্থানের ফলে রাস্তা বন্ধ হয়ে যায়। এ সময় সাবেক ছাত্রদল নেতা ওবায়দুল হক নাসির সরকারবিরোধী নানা স্লোগান দিয়ে বিএনপি নেত্রী বেগম খালেদা জিয়ার মুক্তির দাবি করেন। একপর্যায়ে সেখানে সেলফি তোলা নিয়ে উপস্থিত ছাত্রদলের দুই গ্রুপের মধ্যে প্রথমে বাকবিতণ্ডা পরে তা গড়ায় হাতাহাতিতে।\nতবে বিষয়টি দেখেও না দেখার ভান করেন সেখানে উপস্থিত বিএনপি মহাসচিব মির্জা ফখরুল ইসলাম আলমগীর, স্থায়ী কমিটির সদস্য খন্দকার মোশাররফ হোসেন, গয়েশ্বর চন্দ্র রায়, মির্জা আব্বাস, আমির খসরু মাহমুদ চৌধুরী, ইকবাল মাহমুদ টুকু, ঢাকা মহানগর উত্তর বিএনপির আহ্বায়ক আমানউল্লাহ আমান, দক্ষিণের আহ্বায়ক আব্দুস সালাম, কেন্দ্রীয় যুগ্ম মহাসচিব খায়রুল কবির খোকন, মাহবুব উদ্দিন খোকন, সাংগঠনিক সম্পাদক শামা ওবায়েদ, সাংগঠনিক সম্পাদক সেলিমুজ্জামান সেলিমসহ অন্যান্য নেতাকর্মীরা। এতে আরও ক্ষিপ্ত হয়ে ছাত্রদল নেতাকর্মীরা হট্টগোলে লিপ্ত হন। একে-অপরকে বিজয় র‌্যালি শেষে দেখে নেওয়ারও হুমকি দেন।\nবিষয়টি সম্পর্কে জানতে বাংলা নিউজ ব্যাংক যোগাযোগ করে মির্জা ফখরুলের সঙ্গে। তিনি এই প্রতিবেদককে বলেন, হাতাহাতির ঘটনাটি সম্পর্কে শুনলাম। বিষয়টি দুঃখজনক। তবে কে বা কারা এর সঙ্গে সংশ্লিষ্ট, তা খতিয়ে দেখা হচ্ছে। প্রয়োজনবোধে তাদের বিরুদ্ধে অচিরেই সাংগঠনিক ব্যবস্থা। কেউ পার পাবে না, সাফ জানিয়ে দিয়েছেন তারেক রহমান।\nরাজনৈতিক বিশ্লেষকরা বলছেন, শোভাযাত্রাকে কেন্দ্র করে বিএনপির কেন্দ্রীয় কার্যালয়ের নিচে ট্রাকে অস্থায়ী মঞ্চ তৈরি করা হয়। কিন্তু সেখানেও পুনরাবৃত্তি ঘটে সাভারের স্মৃতিসৌধের মতো ঘটনা। ঘটে নিজেদের মধ্যে হাতাহাতি। এ থেকে সুস্পষ্টভাবে প্রমাণ হয় যে, তাদের ভেতরে অনৈক্য এখন চরমে। তলানিতে সাংগঠনিক অবস্থা। যারই প্রতিফলন পরপর এমন দুই ঘটনা।


জনগণ এ অবস্থার অবসান চায় SylheterDak.com.bd\nআফতাব চৌধুরী প্রকাশিত হয়েছে: ১০-০৭-২০১৯ ইং ০০:০৮:১৩ | সংবাদটি ৩২১ বার পঠিত\nসাম্প্রতিক সময়ে দেশের বিভিন্ন স্থানে লোমহর্ষক ঘটনা দেশের সাধারণ মানুষকে ভাবিয়ে তুলেছে। জনগণ এখন নিজের ও পরিবারের ছেলে মেয়েদের নিরাপত্তা নিয়ে শংকিত। গত ২৫ জুন বরগুনা জেলা শহরে সরকারী কলেজের সামনে ক’জন সন্ত্রাসী স্ত্রীর সামনে রিফাত নামে এক যুবককে রামদা দিয়ে কুপিয়ে মধ্যযুগীয় কায়দায় হত্যা করে। স্বামীকে বাঁচানোর জন্য স্ত্রী আয়শা আক্তার মিন্নী আকুল আবেদন জানালেও চিহ্নিত সন্ত্রাসীদের এ জঘন্য হাত থেকে স্বামীকে বাঁচাতে পারেন নি। দিনে দুপুরে এ নির্মম হত্যাকান্ড ঘটে থাকলেও আশপাশ থেকে স্ত্রীর চিৎকার শুনেও কেউ রিফাতকে বাঁচাতে এগিয়ে আসেনি।\nএকই দিন উত্তর বঙ্গের ঠাকুরগাঁওয়ে ইভটিজিংয়ে বাধা দেওয়ায় তানজিনা আক্তার নামে এক নার্সকে ছুরিকাঘাত করে এক যুবক। হাসপাতালে চিকিৎসাধীন থাকাবস্থায় তিনি মারা যান। নরসিংদিতে দুবৃর্ত্তদের দেয়া আগুনে কলেজছাত্রী ফুলন বর্মনের মৃত্যু হয়। একইদিন নারায়গঞ্জ জেলার রূপগঞ্জের কায়েতপাড়ায় ইউপি মেম্বার ও আওয়ামীলীগ নেত্রী বিউটি আক্তার হত্যাকান্ডের শিকার হোন।\nএদিকে সিলেটের আখালিয়াতে ফরিদা পারভিন নামে সদ্য বিবাহিত এক গৃহবধুকে তার স্বামী রুবেল আহমেদ গলায় ওড়না পেছিয়ে শ্বাসরোধ করে হত্যা করে। সিরাজগঞ্জের উল্লাপাড়ায় দুর্গানগর ইউনিয়নের মহেশপুরে মা ও ছেলেকে গলা ও রগ কেটে হত্যা করে দূবৃর্ত্তরা। এরপরে কক্সবাজার কুমিল্লায় পুলিশের সাথে বন্ধুক যুদ্ধে তিনজন নিহত হন।এর মাত্র ক’সপ্তাহ আগে ফেনী জেলার সোনাগাজী থানার এক মাদ্রাসাছাত্রী নুসরাতকে অধ্যক্ষ কর্তৃক ধর্ষনের পর আগুনে পুড়িয়ে হত্যা করা হয়।\nউল্লেখ্য এ জাতীয় অমানবিক ঘটনা দেশের প্রায় সবত্রই অহরহ ঘটলেও স্বরাষ্ট্র মন্ত্রী ও দায়িত্বশীল পুলিশ কর্মকর্তাদের বক্তব্য বা দাবী আইনশৃঙ্খলা পরিস্থিতির তেমন অবনতি ঘটেনি। এগুলো বিচ্ছিন্ন ঘটনা মাত্র। জড়িতদের গ্রেফতার করা হচ্ছে, বিচারও হবে। কেউই ছাড় পাবেনা। বিচারের উর্ধে কেউ নয়, ইত্যাদি। এসব এখন যেন স্বাভাবিক বক্তব্য। বাংলাদেশ হাইকোর্টের-মন্তব্য দিনে দুপুরে প্রকাশ্যে সন্ত্রাসীরা বরগুনা জেলা শহরে একজনকে কুপিয়ে মারলো-উপস্থিত জনগণ সে দৃশ্য দেখে ভিডিও করলো কিন্তু কেউ বাধা দিলনা বা যুবককে বাচাঁতেও এগিয়ে আসল না। সমাজটা কোথায় যাচ্ছে ?\nহ্যাঁ আমরাও বলি দেশের আইনশৃঙ্খলা পরিস্থিতির এত অবনতির কারণ কি ? কেন আজ কিছু মানুষ অমানুষের মত অপরাধ করে চলেছে। দেশে একটা গণতান্ত্রিক সরকার ক্ষমতায় থাকার পরও কেন অস্বাভাবিক পরিস্থিতির সৃষ্টির চেষ্টা চলছে ? মানুষ নামের এসব নরপশুদের দৃষ্টান্তমূলক শাস্তির ব্যবস্থা কি করা যায় না ? যাতে অন্যরা এ জাতীয় অপরাধ করতে সাহস না পায়।\nআমি আগেও উল্লেখ করেছি মারাত্মক এ জাতীয় অপরাধের ঘটনা রাজধানী ঢাকা, সিলেট, রাজশাহী, খুলনা, চট্টগ্রামসহ দেশের বিভিন্ন স্থানে ঘটেই চলছে। এসব খুন, অপহরণ, ছিনতাই, রাজনৈতিক হত্যাকান্ড, এবং সন্ত্রাসী কর্মকান্ডই প্রমাণ করে দেশে আইন শৃংখলা পরিস্থিতির মারাত্মক অবনতি ঘটেছে। দেশের এ হাল অবস্থায় সাধারণ মানুষ তাদের জান মালের নিরাপত্তাজনিত কারণে অসহায় ও বোবা হয়ে পড়েছে। বিশেষ করে শহরাঞ্চলের আপামর জনসাধারণ নিরাপত্তাহীন পরিস্থিতিতে উদ্বেগ, উৎকন্ঠা ও শংকিত অবস্থায় দিন গোজরান করছেন। এ নিয়ে প্রশাসন, বিভিন্ন দলের রাজনৈতিক নেতৃবৃন্দও গভীর উদ্বেগ প্রকাশ করে চলেছেন। কিন্তু আইনশৃঙ্খলা রক্ষাকারী বাহিনীর তেমন মাথা ব্যথা আছে বলে মনে হয়না। টু-পাইসের ব্যাপারটা গোটা পরিস্থিতিকে ঘোলাটে করে ফেলেছে। তারা দেখেও দেখেনা, শুনেও শুনে না বলে সাধারণ মানুষের বিস্তর অভিযোগ রয়েছে। নিজেরটা হয়ে গেলে অন্যদের নিয়ে চিন্তÍÍাভাবনা করার প্রয়োজনীয়তা তারা উপলব্ধি করে না বলে অভিযোগ রয়েছে। তারা বুঝতেও চায় না যে, তাদের দায়িত্ব কি? কেন তাদের বেতন, ভাতাসহ আনুষঙ্গিক অনেক-বাড়তি সুযোগ-সুবিধা দেওয়া হয়ে থাকে জনগণের করের টাকা হতে যা সাধারণ সরকারী কর্মকর্তা-কর্মচারীদের তুলনায় বেশি। অপরাধ বাড়ছে, অপরাধী সর্বদাই সক্রিয় রয়েছে। আবার এসব অপরাধ ও অপরাধীদের সঙ্গে যোগ দিয়েছে তারা, যাদের দায়িত্ব অপরাধ প্রতিহত করা, অপরাধীদের দমন করা। এ অভিযোগ প্রায় সর্বত্রই। অপরাধ প্রবণতা এতই বৃদ্ধি পাচ্ছে যে, কে কখন কিভাবে আক্রান্ত হবে, কার স¤পত্তি কে কিভাবে দখল করবে, কে কখন লাঞ্চিত হবে, কে কখন অপহরণ হবে এ আশংকায় সাধারণ মানুষের চোখে ঘুম নেই। এ অপরাধ প্রবণতা রোধে কেউই সক্রিয় হয়ে এগিয়ে আসছে না। সবাই যেন নীরব দর্শক। মূলত কারণ একটাই ধুম্রজাল সৃস্টি করে নিজের ফায়দা হাসিল করা।\nআইন শৃঙ্খলা পরিস্থিতির যতদূর অবনতি হয়েছে তা বুঝতে পান্ডিত্য বা বুদ্ধির প্রয়োজন হয় না। দেশে রয়েছে একটি গণতান্ত্রিক সরকার। বিধিবদ্ধ আইনের আশ্রয়ে চলছে প্রশাসন। তাদের সহযোগিতায় আছে পুলিশ বিভাগ। অথচ প্রকাশ্যে প্রাণহানি, খুন, উৎখাত ইত্যাদির হুমকি দেওয়া হচ্ছে। প্রকাশ্যে জনবহুল এলাকায় চলছে অস্ত্রের মহড়া, ছিনতাই, রাহাজানি তারপর খুন। রাজপথে বসছে বাজার, ফুটপাত দেওয়া হচ্ছে লিজ, রাজপথের উভয় পার্শ্বে যানবাহনের অবৈধ ষ্ট্যান্ড এদের সরাবার উদ্যোগ তো নেই-ই বরং দৈনিক, সাপ্তাহিক ভিত্তিতে আদায় করা হচ্ছে চাঁদা। এখানে চাঁদাবাজ কারা, কে তাদের দেখবে, কে গ্রেফতার করবে, বিচার করবে কে? যারা করবে তারাই তো এসব অপরাধে জড়িত বলে সাধারণ মানুষের ধারণা। এদিকে মাননীয় বাণিজ্য ও অর্থমন্ত্রী নিজেরাই চাঁদাবাজির কথা স্বীকার করে বলেছেন, দ্রব্যমূল্য বৃদ্ধির এটাও একটি কারণ।\nআবার অপরাধী, দুস্কৃতকারী, সন্ত্রাসী, খুনীদের কোন কোন সময় গ্রেফতার করা হলে প্রতিবাদ, মিছিল, সভা হয়, বিবৃতি প্রদান করা হয়- এটাও ঠিক। অপরাধীরা ঘৃণার পরিবর্তে আশ্রয়প্রাপ্ত ও উৎসাহিত হয়। হাসপাতাল, ক্লিনিক, এমনকি কারাগারে পর্যন্ত এখন আর নিরাপত্তা নেই। হাসপাতালে চিকিৎসাধীন রোগীকে মারপিট করে হত্যা করার হুমকি দেওয়া হচ্ছে, সত্য সংবাদ প্রকাশের জন্য সাংবাদিককে শুধু ভয় দেখানো হচ্ছে না খুনও করা হচ্ছে। সাগর-রুনি তার একমাত্র দৃষ্টান্ত নয়-আরো আছে। পরিস্থিতির অবনতির এর চেয়ে জঘন্য দৃষ্টান্ত আর কি হতে পারে? ধর্ষণ করে খুন করা হচ্ছে, পুলিশ বিভাগের বড় কর্তাদের অফিস ও বাসার সামনে চলছে মদ, জুয়া, ছেঁড়া টাকা, পাউন্ড-ডলারের অবৈধ ব্যবসা, পতিতারা অবাধে চালিয়ে যাচ্ছে দেহ ব্যবসা, নেই কোন প্রতিকার, নেই প্রতিরোধ। আছে আইন-নেই প্রয়োগ ।\nআমরা সবাই বলে থাকি, দেশের সার্বিক উন্নতি ও সমৃদ্ধির পূর্বশর্ত হচ্ছে আইন- শৃঙ্খলা জনিত স্বাভাবিক পরিবেশ ও সুষ্ঠু পরিস্থিতি। অথচ সেরূপ পরিস্থিতির নিশ্চয়তার জন্য প্রচেষ্টা কি চালানো হচ্ছে? যদি হয়ে থাকে তবে ফলাফল কোথায়? আসলে আমরা মুখে যা বলি কার্যক্ষেত্রে তাতে বিশ্বাসী নই। দেশের জনগণকে সকল শক্তির- সকল ক্ষমতার উৎস বলা হলেও বেশীর ভাগ ক্ষেত্রেই এই অস্ত্রধারী, সন্ত্রাসী, চাঁদাবাজদের আশ্রয় দেওয়া হয়। কিন্তু অস্ত্রধারী সন্ত্রাসীরা কোনদিনেই রাজনৈতিক প্রত্যয় ও অঙ্গীকারে বলিয়ান নয়। তারা লোভী, ভোগ ও সুবিধাবাদী। এ সুবিধাবাদের কারণে তারা দল বদল করে, লেবাস পরিবর্তন করে। তারা অপরাধ করে নিরাপদ আশ্রয়ের সন্ধানে থাকে। জুলুম ও জালেমকে যেখানে আমাদের ঘৃনা করা উচিত সেখানে আমরা কেবল নীরবই থাকিনা তাদের পক্ষে কথা বলি, নিরপরাধ বলে বিবৃতি, বক্তৃতা দিয়ে থাকি। এটা কি স্ব-বিরোধীতা নয়? আমাদের মনে রাখতে হবে ঐক্যবদ্ধ সামাজিক প্রতিরোধ আর শাস্তির কঠোর বিধানই সন্ত্রাসের একমাত্র জবাব। একথা অবশ্য আমরা মাঝে মধ্যে বলে থাকলেও কার্যক্ষেত্র তার প্রতিফলন ঘটাতে পারি না। ন্যায় ও নীতির অনুসরণে আইনের প্রতি আস্থাশীল জনসাধারণ সহযোগী শক্তিতে পরিণত হয়।\nঅন্যদিকে পরিস্থিতির অবনতি লক্ষ্য করে ও ব্যবস্থা গ্রহণের সময় ক্ষেপণ করা হলে পরিস্থিতির অবনতি দ্রুত হয়। প্রতিপক্ষ দুঃসাহসী ও শক্তিশালী হয়, পরিস্থিতি এ সময় আয়ত্তের বাইরে চলে যায়। উপযুক্ত সময়ে উপযুক্ত ব্যবস্থা গ্রহণই বুদ্ধিমত্তার পরিচায়ক। পরিস্থিতিকে সময়ের হাতে ছেড়ে দেয়া প্রজ্ঞার পরিচায়ক নয়। জনগণকে যতই অসহায় মনে করা হোক না কেন- জনগণই ক্ষমতার উৎস। জনগনের শক্তি অনিয়ন্ত্রিত অবস্থায় ক্ষিপ্ত হয়ে উঠলে যে নৈরাজ্য নেমে আসে তা কারো জন্য কল্যাণকর হতে পারে না- ইতিহাস এর সাক্ষী। কোন শক্তিধর ব্যক্তি বা গোষ্ঠীই গণজোয়ার ঠেকাতে পারেনি এবং পারবেওনা। নেতৃত্বহীন, নিয়ন্ত্রণহীন গণঅভ্যূত্থান ব্যাপক ধ্বংস নিয়ে আসে যা মোটেই কাম্য নয়। এ গণশক্তিকে নিয়ন্ত্রনে রাখাই নেতৃত্বের পরিচয়। দেশের আইন- শৃঙ্খলা পরিস্থিতি সারাদেশে বর্তমানে যে পর্যায়ে এসে দাড়িয়েছে তাতে সহজেই বলা যায়, পরিস্থিতি নৈরাজ্যের দ্বারে উপনীত। এ অবস্থা থেকে পরিত্রাণের উপায় বের করতেই হবে।\nএই লেখাটি যখন শেষ পর্যায়ে ঠিক তখন আমার মনে পড়ল সৌদিআরবের মরহুম বাদশাহ ফয়সলের কিছু কথা। তিনি আমেরিকাতে গিয়েছিলেন সরকারী সফরে বেশ ক‘বছর আগে। ওয়াশিংটন বিমান বন্দরে ভিভিআইপি লাউঞ্জে- সেখানকার এক সাংবাদিক বাদশাহকে প্রশ্ন করেছিলেন, বাদশা ফয়সল আপনারা বলেন ইসলাম খুব সুন্দর ধর্ম, শান্তির ধর্ম কিন্তু আমরা দেখতে পাই আপনাদের দেশে বিভিন্ন শহরে এমনকি মক্কা মদিনার শহরের রাজপথে অপরাধীদের শিরচ্ছেদ করা হয়। এ ব্যাপারে আপনার বক্তব্য কি? প্রতিউত্তরে মহামান্য বাদশাহ বললেন- হ্যাঁ এটা সত্য, কোনো ব্যক্তি অপরাধ করে থাকলে সম্ভাব্য কম সময়ের ভিতর সাক্ষী প্রমাণ নিয়ে কুরআন-হাদিসের আলোকে অপরাধের মাত্রানুযায়ী শাস্তি প্রদান করা হয়। এতে কারও কারও অপরাধোর মাত্রা ঐ পর্যায়ের হলে শিরচ্ছেদ করা হয়, এতে অন্যরা অপরাধ করতে সাহস পায় না ফলে আমাদের দেশে অপরাধ প্রবণতা খুবই কম, এমনকি গভীর রাতে একজন সুন্দরী যুবতী রাস্তা দিয়ে একা হাঁটলেও কেউ তার গায়ে হাত দিবে না, বস্তাভর্তি করে কোটি কোটি ডলার, পাউন্ড, বা রিয়াল নিয়ে হাঁটলে কেউ ছিনতাই বা ডাকাতি করতে সাহস পাবে না। এতে প্রমাণিত হয় আমাদের দেশে অপরাধের মাত্রা বিশ্বের অন্যান্য দেশ থেকে অনেক কম। পাল্টা তিনি সাংবাদিককে প্রশ্ন করলেন আপনিই বলুন আপনাদের দেশে প্রতি মিনিটে কতটা ছিনতাই, ধর্ষণ, ও ডাকাতির ঘটনা ঘটে থাকে ? বাদশাহ ফয়সলের জ্ঞানর্গভ বক্তব্য শুনে প্রশ্নকারী সাংবাদিক বিস্মিত হয়ে গেলেন আর কোন কথা বলার সাহসই পেলেন না। আমার বক্তব্য আমাদের দেশেও যদি অপরাধীদের সম্ভাব্য কম সময়ের ভিতরে বিচারের মাধ্যমে দৃষ্টান্তমূলক শাস্তির ব্যবস্থা নিশ্চিত করা যায় তাহলে অপরাধ প্রবণতা অবশ্যই হ্রাস পাবে।


স্কটল্যান্ডের সংস‌দে প্রথম বাংলা‌দেশি এমপি নবীগঞ্জের ফয়ছল চৌধুরী ৷ সিলেটে চাহিদামতো ইফতারি না দেয়ায় অন্তঃসত্ত্বা গৃহবধূকে হত্যা! ৷ করোনাকালে কিন্ডারগার্টেন ও নন-এমপিও শিক্ষকদের করুণ দশা! ৷ ওয়ালটন স্মার্টফোনে ১০ হাজার টাকা পর্যন্ত ‘ঈদ সালামি’ ৷ চাচীর পরকীয়ার কথা জেনে যাওয়ায় ভাতিজাকে নৃসংশ ভাবে খুন ৷ কেরাণীগঞ্জে দুই কিশোরীকে গণধর্ষণ, গ্রেপ্তার-৪ ৷ চুয়াডাঙ্গায় পুলিশের উপর মাদক কারবারিদের হামলা: এস আইসহ আহত-৫ ৷ রোজার মহিমায় মুগ্ধ হয়ে ভারতীয় তরুণীর ইসলাম গ্রহণ ৷ পর্তুগালে সবচেয়ে বড় ঈদ জামাতের অনুমতি ৷ “সরকার হকগোলিরে কত কিছু দেয়, আমিতো কিছু পেলাম না-রে বাহে” ৷\nআজ রবিবার,২৬ বৈশাখ, ১৪২৮ ৷ ৯ মে, ২০২১, সকাল ৯:৪৯\nসময়ের কণ্ঠস্বর ডেস্ক- আইনি জটিলতায় শূন্য হয়ে যাওয়া আসনগুলোতে স্থানীয়ভাবে বিকল্প প্রার্থীদের সমর্থন দিয়েছে বিএনপি। বিএনপির প্রার্থীশূন্য মোট আসন ১৮টি। এর মধ্যে নাটোর-১, নওগাঁ-১, বগুড়া-৩ ও চাঁদপুর-৪ আসনে বিএনপির বিকল্প প্রার্থী মনোনয়ন পেয়েছেন।\nতিনটি আসন ঢাকা-১, জয়পুরহাট-১ ও বগুড়া-৭ আসনে স্বতন্ত্র প্রার্থীকে সমর্থন দেওয়া হয়েছে। জাতীয় ঐক্যফ্রন্টের শরিক গণফোরামের তিন প্রার্থী সিলেট-২, মানিকগঞ্জ-৩ ও জামালপুর-১ আসন, এছাড়া ঢাকা-২০ আসনে জেএসডির প্রার্থীকে সমর্থন দেওয়া হয়েছে।\nএর বাইরে ধানের শীষ প্রতীকশূন্য সাতটি আসনে গতকাল শুক্রবার রাত পর্যন্ত অন্য কোনো প্রার্থীকে সমর্থন দেয়নি বিএনপি। আসন সাতটি হলো নাটোর-৪, রাজশাহী-৬, ঝিনাইদহ-২, ব্রাহ্মণবাড়িয়া-৪, জামালপুর-৪, দিনাজপুর-৩ ও নীলফামারী-৪।\nজানতে চাইলে বিএনপির নির্বাচন পরিচালনা কমিটির সদস্য মোয়াজ্জেম হোসেন আলাল বলেন, ‘১৭টি আসনে আমাদের প্রার্থী নানা কারণে বাদ পড়েছেন। এর মধ্যে তিনটিতে বিএনপির বিকল্প প্রার্থী রয়েছেন। অন্যদের সমর্থন দেওয়া হচ্ছে।\nতিনি জানান, আজ আরও দু’-একটি আসনে স্থানীয় বিএনপি বিকল্প প্রার্থীকে সমর্থন দিতে পারে।


If you do not get the money from the PM Farmers Reservation Fund, then you can get help from this helpline | business - News18 Bangla, Today's Latest Bengali News\nআপনি কি প্রধানমন্ত্রী কৃষক যোজনার টাকা পাচ্ছেন না? এখনই যোগাযোগ করুন এই নম্বরে\nBangla Editor |\tNews18 Bangla | April 29, 2019, 8:15 AM IST\n• প্রধানমন্ত্রী কিষাণ সম্মান নিধি স্কিম- এই স্কিমে দু’টি খাতে বছরে মোট ৬ হাজার টাকা ১২ কোটি কৃষককে দেওয়া হবে ৷ এই যোজনায় যে কৃষকদের কাছে ২ হেক্টর জমি রয়েছে তাদের বছরে ৬০০০ টাকা করে দেওয়ার ঘোষণা করেছে কেন্দ্রীয় সরকার ৷ ছবি: পিক্স্যাবে ৷\n• আগে এই স্কিমের প্রথম কিস্তির জন্য আধার বাধ্যতামূলক ছিল না ৷ কিন্তু পরে দ্বিতীয় কিস্তির জন্য আধার নম্বর বাধ্যতামূলক করা হয়েছে ৷ তবে বায়োমেট্রিক ভেরিফিকেশনে ছাড় দেওয়া হয়েছে ৷ ছবি: পিক্স্যাবে ৷\n• ১০ মর্চের আগে যাঁরা নাম নথিভুক্ত করেছেন তাঁরা প্রথম কিস্তির ৪০০০ টাকা পেয়ে যাবেন জুন মাসে ৷ ছবি: পিক্স্যাবে ৷\n• প্রথমে ঠিক ছিল প্রধানমন্ত্রী কিষাণ সম্মান নিধি যোজনায় কৃষকদের অ্যাকাউন্টে প্রথম কিস্তিতে ২০০০ টাকা দেওয়া হবে ৷ পরে এই পরিকল্পনা বাতিল করে ঠিক হয়েছে ৪০০০ টাকা করে দেওয়া হবে ৷ ছবি: পিক্স্যাবে ৷\n• লোকসভা ভোট শুরু হয়ে গিয়েছে ৷ ফলে ভোটের নির্বাচনী বিধিও লাগু হয়ে গিয়েছে ৷ তাই প্রধানমন্ত্রী কিষাণ সম্মান নিধি স্কিমের টাকা দেওয়া এখন বন্ধ আছে ৷ মে মাসে কোড অব কনডাক্ট শেষ হয়ে যাওয়ার পর ৭০ লক্ষ কৃষকের অ্যাকাউন্টে এই স্কিমের টাকা ঢুকে যাবে ৷ ছবি: পিক্স্যাবে ৷\n• তবে যদি কোনওভাবে আপনার প্রাপ্য টাকা আটকে গিয়ে থাকে বা এই স্কিমের সুযোগ সুবিধা পাওয়া নিয়ে কোনও সমস্যা থেকে থাকে, তাহলে রয়েছে হেল্পলাইন নম্বর ও ই-মেল আইডি ৷ ছবি: পিক্স্যাবে ৷\n• রেভিন্যুউ অফিসার, এগ্রিকালচার অফিসার বা PM-KISAN Help Desk-এ অভিযোগ দায়ের করতে পারেন ৷ মেল করতে পারেন pmkisan-ict@gov.in -এ ৷ এছাড়াও 011-23381092 এই নম্বরে ফোন করে নিজের সমস্যার কথা বলতে পারেন ৷ ছবি: পিক্স্যাবে ৷\n• এছাড়াও ফার্মার ওয়েলফেয়ার সেকশন-এর ফোন নম্বর রয়েছে 011-23382401 ৷ ইমেল রয়েছে pmkisan-hqrs@gov.in ৷ ৪.৭৬ কোটি কৃষক ৯ মার্চ পর্যন্ত নাম নথিভুক্ত করেছেন ৷ ছবি: পিক্স্যাবে ৷\n• কেন্দ্রীয় সরকার জানিয়েছে, প্রথম ও দ্বিতীয় কিস্তির টাকা অন্তত ৩ কোটি কৃষকের কাছে পৌঁছে গিয়েছে ইতিমধ্যেই ৷ তবে যাঁরা নাম নথিভুক্ত হওয়া সত্ত্বেও টাকা পাননি তাঁরা অবিলম্বে এই হেল্প লাইনে ফোন করতে পারেন ৷\nবুকের কাপড়টুকুও রাখলেন না অভিনেত্রী! ন্যুড ছবি পোস্ট করাতে কেলেঙ্কারি, ব্যাপক ট্রোলড\nMouni Roy: মৌনি রায়ের উত্তাপে উত্তপ্ত সোশ্যাল মিডিয়া! পাগল করা ছবিতে কেড়েছেন রাতের ঘুম


ইইউয়ের তিরস্কার মার্কিন পররাষ্ট্রমন্ত্রীকে ! - Alertnews24.com\nHome / আর্ন্তজাতিক / ইইউয়ের তিরস্কার মার্কিন পররাষ্ট্রমন্ত্রীকে !\nইইউয়ের তিরস্কার মার্কিন পররাষ্ট্রমন্ত্রীকে !\nইউরোপিয়ান ইউনিয়নের কর্মকর্তারা যুক্তরাষ্ট্রের পররাষ্ট্রমন্ত্রী মাইক পম্পেওর সঙ্গে সাক্ষাত করতে রাজি নন। এমনকি লুক্সেমবার্গের সরকারের কর্মকর্তারাও তাকে সাক্ষাত দিতে রাজি হননি। পররাষ্ট্রমন্ত্রী হিসেবে মাইক পম্পেওর ইউরোপে শেষ সফরে আসার কথা ছিল মঙ্গলবার। এ সময়ে তিনি পররাষ্ট্রমন্ত্রী জ্যাঁ অ্যাসেলবর্নের সঙ্গে সাক্ষাত করতে চেয়েছিলেন। কিন্তু প্রেসিডেন্ট ডনাল্ড ট্রাম্পের কর্মফলের কারণে এক সময়ে তাদেরকে নিয়ে যারা সামনের সারিতে থাকতেন, সেইসব নেতা এখন মুখ ফিরিয়ে নিচ্ছেন। এর চেয়ে বিব্রতকর, এর চেয়ে লজ্জার আর কি হতে পারে! বিশ্বের সবচেয়ে শক্তিধর দেশের পররাষ্ট্রমন্ত্রীকে সাক্ষাত দিতে ইউরোপিয়ান ইউনিয়নের নেতারা অনীহা প্রকাশ করেছেন। পম্পেরওর সঙ্গে সাক্ষাত করতে বিব্রতবোধ করেছেন জ্যাঁ অ্যাসেলবর্ন। তিনি এর আগে প্রেসিডেন্ট ট্রাম্পকে ‘ক্রিমিনাল’ হিসেবে আখ্যায়িত করেছেন।\nPrevious: ইরান ঝুঁকিপূর্ণ সময়ে ক্ষেপণাস্ত্রের মহড়া করেছে\nNext: তিনবার ধর্ষণ না করলেও চলতো মৃত মেয়েটিকে !


ধারণার বাইরে বাড়ছে সাইবার ক্রাইম: স্বরাষ্ট্রমন্ত্রী - Bhorer Kagoj\nকোটি টাকায় বিক্রি হচ্ছে উইঘুর মুসলিম বন্দিদের অঙ্গ\nপ্রচ্ছদ বাংলাদেশ ধারণার বাইরে বাড়ছে সাইবার ক্রাইম: স্বরাষ্ট্রমন্ত্রী\nধারণার বাইরে বাড়ছে সাইবার ক্রাইম: স্বরাষ্ট্রমন্ত্রী\nপ্রকাশিত: অক্টোবর ৩০, ২০২১ , ৪:০৪ অপরাহ্ণ আপডেট: অক্টোবর ৩০, ২০২১ , ৪:০৪ অপরাহ্ণ\nশনিবার রাজধানীর রাজারবাগে ‘কমিউনিটি পুলিশিং ডে’র অনুষ্ঠানে স্বরাষ্ট্রমন্ত্রী আসাদুজ্জামান খান কামাল। ছবি: ভোরের কাগজ\nস্বরাষ্ট্রমন্ত্রী আসাদুজ্জামান খান কামাল বলেছেন, দেশে সাইবার ক্রাইম ধারণার বাইরে বেড়ে যাচ্ছে। পুলিশের সাইবার ক্রাইম ইউনিটের আকার বড় করতে হবে।\nশনিবার (৩০ অক্টোবর) দুপুরে রাজধানীর রাজারবাগ পুলিশ লাইন্সে ডিএমপি কমিশনার মোহা. শফিকুল ইসলামের সভাপতিত্বে ‘কমিউনিটি পুলিশিং ডে’র অনুষ্ঠানে প্রধান অতিথির বক্তব্যে তিনি এ কথা বলেন।\nএ বছর ‘কমিউনিটি পুলিশিং ডে’র স্লোগান- ‘মুজিববর্ষে পুলিশ নীতি, জনসেবা আর সম্প্রীতি।’\nস্বরাষ্ট্রমন্ত্রী বলেন, অতিসম্প্রতি যে ধরনের উসকানি আসছিল, যেভাবে জনগণকে উদ্বুদ্ধ করে একটা ভায়োলেন্সের দিকে নিয়ে যাচ্ছিল, সেটাও কিন্তু আমাদের জনগণ ও পুলিশ একত্রিত হয়ে প্রতিরোধ করেছে। আমরা সেই জায়গা থেকে নিস্তার পেয়েছি। একটা বড় ধরনের ঘটনা ঘটে যেতে পারতো!\nবাংলাদেশ পুলিশের মহাপরিদর্শক (আইজিপি) ড. বেনজীর আহমেদ\nতিনি বলেন, পুলিশ বাহিনীতে সাইবার ইউনিট আমরা করেছি। তবে এর আকার ছোট। দেশে সাইবার ক্রাইম (অপরাধ) যেভাবে উন্মোচিত হচ্ছে তা ধারণার বাইরে বেড়ে যাচ্ছে। সাইবার অপরাধ দমনে আমরা সেভাবেই আমাদের পুলিশকে তৈরি করছি। সাইবার ইউনিট বড় আকারে করতে হবে, আমরা সেই লক্ষ্যে কাজ করছি। আমাদের অনেক দূর হেঁটে যেতে হবে।\nমন্ত্রী বলেন, সম্প্রতি ঘটে যাওয়া সাম্প্রদায়িক হামলার পর আমাদের পুলিশ বাহিনী সেই এলাকার জনগণের সঙ্গে মিলে অপরাধীদের ধরে নিয়ে আসছে। তাদের চিহ্নিত করা হয়েছে। এখন জনগণও তাদের ধিক্কার দিচ্ছে। এটাই কমিউনিটি পুলিশিংয়ের দায়িত্ব। আমরা যেটা চাচ্ছি সেই কাজটি পুলিশ ও জনগণ করে দিচ্ছে। আজ বাহিনীতে দুই লাখের ওপর পুলিশ সদস্য। আমরা সঠিক সময় সঠিক কাজটি করছি বলে সব চ্যালেঞ্জ মোকাবিলা করতে পারছি।\nসরকারের এই মন্ত্রী বলেন, বঙ্গবন্ধু বলেছিলেন, পুলিশ বাহিনী তোমরা জনতার পুলিশ হও। আজ ধীরে ধীরে পুলিশ জনতার পুলিশ হতে চলছে। দেশে যখন জঙ্গিরবাদের উত্থান হয়েছে, আগুন সন্ত্রাসের উত্থান হয়েছে, সম্প্রতি যে অতিমারির দৃশ্যটি দেখলাম- ছেলে তার বাবা-মাকে হাসপাতালে ফেলে রেখে এসেছে। এই পুলিশ বাহিনীর সদস্যরাই তাদের দাফন-কাফনের ব্যবস্থা করেছেন। তাদের জীবনের ঝুঁকি নিয়ে তারা কাজ করছেন। সেজন্যই আমরা অনেক কঠিন চ্যালেঞ্জ মোকাবিলা করতে পেরেছি। প্রধানমন্ত্রী দিকনির্দেশনায় দেশ যে দুর্বার গতিতে এগিয়ে যাচ্ছে, নিরাপত্তার দায়িত্বে পুলিশ ছিল বলে আমরা সেই জায়গায় যেতে পেরেছি।\nকমিউনিটি পুলিশের অনেক দায়িত্বের কথা স্মরণ করিয়ে দিয়ে স্বরাষ্ট্রমন্ত্রী বলেন, শান্তি রক্ষার জন্য তো ঘরে ঘরে পুলিশ দিতে পারি না। ঘরে ঘরে যে জনগণ আছেন তারা যদি রিয়েল টাইম ইনফরমেশন দিতে পারেন তাহলে অনেক ঘটনা থেকেই আমরা বাঁচতে পারি। অনেক ঘটনা ঘটবে না।\nকমিউনিটি পুলিশ সদস্যদের উদ্দেশ্যে তিনি বলেন, আপনারা যারা বিভিন্ন জায়গায় পুলিশকে সহযোগিতা করছেন, সেভাবে সহযোগিতা করুন।\nডিএমপি কমিশনার মোহা. শফিকুল ইসলামের সভাপতিত্বে অনুষ্ঠানে বিশেষ অতিথি হিসেবে উপস্থিত ছিলেন বাংলাদেশ পুলিশের মহাপরিদর্শক (আইজিপি) ড. বেনজীর আহমেদ, মুখ্য আলোচক ছিলেন বিশিষ্ট শিক্ষাবিদ ও কথা সাহিত্যিক ড. মুহাম্মদ জাফর ইকবাল। এছাড়া পুলিশের ঊর্ধ্বতন কর্মকর্তারা অনুষ্ঠানে উপস্থিত ছিলেন।\nকমিউনিটি পুলিশিং পুলিশ সাইবার ক্রাইম স্বরাষ্ট্রমন্ত্রী


শাস্তি ছাড়া সন্তান বড় করার ১০ উপায় | bangla.bdnews24.com\nPublished: 25 Oct 2020 10:54 PM BdST Updated: 25 Oct 2020 10:55 PM BdST\n‘রেইজিং আওয়ার চিল্ড্রেন, রেইজিং আওয়ারসেলভস’ নামে এ বইটি এখন পর্যন্ত আঠারোটি ভাষায় অনূদিত হয়েছে। বেস্ট সেলার এ বইয়ের লেখক নাওমি আলডর্ট। তিনি সামাজিক যোগাযোগ ও গণমাধ্যমে শিশু-সন্তান বড় করা নিয়ে বিভিন্ন রকম সহায়তা ও নির্দেশনা দিয়ে থাকেন।\nবাবা-মা আর সন্তানের সম্পর্ক উন্নয়ন নিয়ে নাওমি আলডর্ট নিষ্ঠার সঙ্গে বিশ্বজুড়ে কাজ করে যাচ্ছেন। বয়ঃসন্ধিকালের সমস্যা, বাবা-মায়ের আবেগ এসবই তার কাজের অন্তর্ভুক্ত। সন্তানকে শাসন করা তার কাজের পদ্ধতি নয়, বরং শাসন না করে একসঙ্গে কিভাবে শান্তিতে বসবাস করা যায় সেটাই তার গবেষণা ও কাজের মূল প্রতিপাদ্য। মা-বাবা আর শিশু-সন্তানদের সম্পর্ক নিয়ে তিনি প্রতিনিয়ত লিখে যাচ্ছেন।\nনাওমি আলড্রটের মতে, বেশির ভাগ সময়ই দেখা যায় তুচ্ছ সব কারণে বাচ্চারা কিছু ভাঙে কিংবা দুষ্টুমি করে। কখনো নিজের মত হাসিখুশি খেলছে আবার কখনো রেগে গেছে কিংবা বিভ্রান্ত হচ্ছে। বাচ্চা যতটা কষ্টে থাকে ততটাই কঠিন আচরণ করে আর ততোটাই তার ভালবাসা আর বোঝাপড়ার দরকার হয়। অন্যভাবে বললে, বাচ্চাদের কোন আচরণই খারাপ নয়। আমরা এভাবে দেখতে পারি- যেসব আচরণ বাচ্চারা স্বাভাবিকভাবে করে থাকে এই বাচ্চাটি সেটি করছে না।\nদায়িত্বহীন আচরণ থেকে বিরত রাখতে, নিয়মনিষ্ঠভাবে শিশুদের বড় করার জন্য আমরা যেসব শাস্তি দেই, চড় মারা কিংবা কথা না শোনার পরিণতিতে আলাদা রাখা, সেগুলোতে আমি আস্থা রাখি না শুনলে অনেক অভিভাবকই অবাক হন। আমাকে জিজ্ঞেস করে, তাহলে বাচ্চাদের আচার ব্যবহার শেখাবো কী করে? আমি বলি, বাচ্চারা তা-ই শেখে যা তারা দেখে। শিশুদের শেখানোর সবচেয়ে সোজা রাস্তা হলো, যা শেখাতে চাই নিজে সেভাবে আচরণ করা। সহানুভূতি আর উপলব্ধি। আমরা যদি মারি, শাস্তি দেই, চেঁচাই তবে শিশুরাও সেই উগ্রতাই শিখবে।\nতবে শিশুদের আলাদা করে রাখা অনেকটা ছেড়ে চলে যাওয়ার মতোই ঘটনা। শিশুরা কি করে তাদের অনুভূতি নিয়ন্ত্রণ করবে সেটা শেখানোর পরিবর্তে তাদেরকে এই কথাই জানানো হয়, তাদের ভয়ের সময় যখন আমাদেরকে সবচেয়ে বেশি প্রয়োজন তখন আমরা তাদের পাশে নেই। কিন্তু আমি বেশির ভাগ সময়ই চাই, শিশুটির পাশে থেকে তাকে তার অনুভূতি নিজের মতো নিয়ন্ত্রণ করার সুযোগ দিতে। এর মানে কখনোই এটা না যে, সন্তান বড় করার দায়িত্ব থেকে আমরা নিজেকে সরিয়ে নিচ্ছি কিংবা সীমা ছাড়িয়ে যাওয়ার সুযোগ করে দিচ্ছি।\nরাস্তায় দৌড়াদৌড়ি নয়, অন্য বাচ্চাদের সঙ্গে মারামারি নয়, কাপড়ে প্রস্রাব করা নয়, প্রতিবেশীর বাগানের টিউলিপ ছেঁড়া নয়, কুকুরকে ব্যথা দেওয়া নয়। এগুলো শাস্তি নয়, সীমারেখা। নিজেকে এখন প্রশ্ন করবে তো বাচ্চাকে কি করে শেখাবো ভদ্র আচরণ করতে, পরেরবার এ কাজগুলো না করতে?\nগবেষণা থেকে দেখে গেছে যে প্রকৃতপক্ষে শিশুকে শাস্তি দিলে তারা আরও বেশি অসদাচরণ করে। শাস্তি পেলে শিশুরা আরও উগ্র আর আত্মরক্ষামূলক আচরণ করে। এড্রেনালিনে হরমোনের প্রবাহ, যুদ্ধ, পালানো কিংবা বলিষ্ঠতা হরমোনের প্রদাহ বেড়ে যায় আর একইসঙ্গে যৌক্তিক ভাবনাকে ব্যাহত করে। কি কারণে তারা শাস্তি পেয়েছিলো শিশুরা সেটা দ্রুতই ভুলে যায়, এমনকি সপ্তাহজুড়ে শাস্তির অনুভূতির পরও এর পরিণাম ভুলে থাকে। যদি তারা কিছু শেখে সেটা হলো মিথ্যে কথা বলা, যাতে পরেরবার ধরা না খায়।\n‘রেইজিং আওয়ার চিল্ড্রেন, রেইজিং আওয়ারসেলভস’ বইটির প্রচ্ছদ\nশাস্তি সন্তানের সঙ্গে পিতামাতার দূরত্ব বাড়িয়ে তাদের ওপর পিতামাতার প্রভাব কমিয়ে দেয়। যেসব সন্তানরা বাবা-মায়ের কাছে সম্পূর্ণ নিরাপদ এবং নিশ্চিত বোধ করে না তারা ঠিকভাবে পড়াশোনা করতে পারে না, তাদের বুদ্ধিমত্তার মাত্রাও কমে যায়। সোজা কথা, একজন দায়িত্বশীল, বন্ধুপ্রতীম আর সুখি সন্তান তৈরি করতে শাস্তি কোন সাহায্য করে না। এ শুধু ভুল শিক্ষাই দেয়।\nএর বদলে যদি আমরা সীমারেখা তৈরি করে দিয়ে তাদের সঙ্গে বন্ধুসুলভ থাকি এবং তাদের খুব কাছাকাছি থাকি, তাহলে শিশুরা আরও ভাল বুঝতে পারে। ওরা আমাদের শাসনের কাছে নত হবে না, তারা নিজেদেরকে দায়িত্বশীল ও প্রতিরোধী ভাবে, অন্যের ওপর তাদের প্রভাব দেখতে চায় এবং সবকিছুতে নিজেকে জড়াতে চায়।\nবাবা-মাকে দেখে শিশুরা যেহেতু শিখেছে কিভাবে আবেগকে নিয়ন্ত্রণ করতে হয়, তারা নিজেরাও জানে কিভাবে আবেগকে আর আচরণকে নিয়ন্ত্রণ করতে হবে। তারা যেরকম সেভাবেই যেহেতু তাদেরকে গ্রহণ করা হয়েছে তারাও নিজেদেরকে নিয়ন্ত্রণে রাখতে তার কারণ খুঁজতে উৎসাহী থাকে।\n১. নিজের আবেগ নিয়ন্ত্রণ করা\nএখান থেকেই শিশুরা নিজের আবেগ নিয়ন্ত্রণ করতে শেখে। যখন রেগে থাকবেন তখন সেই বিষয় নিয়ে আলাপচারিতার দরকার নেই। শিশুর ওপর সেই মুহূর্তে অনেক রেগে থাকলে, একজন চমৎকার অভিভাবক হিসেবে আপনার কি করা উচিত? তাহলে তাই করুন। আর যদি না করতে পারেন, সেই পরিস্থিতিতে নিজের প্রতিক্রিয়া ব্যক্ত করার আগে খুব গভীর নিঃশ্বাস নিন। সন্তানকে শাস্তি দেওয়ার প্রবৃত্তি নিবৃত করুন। এটি সবসময় অপ্রয়োজনীয় ভুল থেকে রক্ষা করে।\n২. অনুভূতিকে গুরুত্ব দিন\nএড্রেনালিন হরমোন কিংবা যুদ্ধ, পালানো কিংবা বলিষ্ঠতা হরমোনের প্রাবল্যের কারণে যখন আপনার সন্তান খুব অস্থির তখন সে কিছু শিখতে পারবে না। তখন তাকে উপদেশ দেয়ার বদলে নিজের কাছে বসিয়ে নিজের উপস্থিতি দিয়ে তাকে তার কাজটি উপলব্ধি করতে দেয়া উচিত। আপনার মানসিক-পীড়িত শিশুর জন্য একটি সহায়ক পরিস্থিতি তৈরি করা হবে আপনার লক্ষ্য। নিরাপদে, নজর দিয়ে, সমাধানের মনোভাব নিয়ে প্রাপ্তবয়স্কদের মতো আচরণ করাই একটি শিশুকে শিখতে সাহায্য করে।\nসবোর্পরি কিভাবে নিজের আবেগের ওপর নিয়ন্ত্রণ রাখতে হয় তা জানতে হবে। উত্তাল আবেগপূর্ণ মুহূর্তে ওদের সঙ্গে তর্ক না করার চেষ্টা করুন। পরে সে নিজেই এত ভালবাসবে এত কাছের ভাববে যে নিজে থেকেই আপনার কথা শোনার জন্যে তৈরি হয়ে যাবে। আর দয়া করে ‘চুপ করো’ এই জাতীয় কথাগুলো বলবেন না। কারণ, এ কথাগুলো অনুভূতিকে আহত করে। আর ‘মিথ্যা কথা বলো না’ এমন কথা আমাদের হৃদয়ের অনুভূতি ছিঁড়ে ফেলে।\n৩. একটি শিশু কী করে শেখে সেটা ভাবার চেষ্টা করুন\nউদাহরণ হিসেবে দাঁত মাজার কথাই ধরা যাক। সন্তান শিশু থাকতেই শুরু করুন, তাকে সঙ্গে নিয়ে নিজের দাঁত মাজুন। ব্যাপারটা তার জন্য একটু একটু করে মজাদার করে তুলুন। তারপর ধীরে ধীরে তার ওপর দায়িত্ব ছেড়ে দিন এবং একদিন সে নিজেই করবে। ঠিক এই নিয়মেই সে ধন্যবাদ বলা শিখবে, নুয়ে পরা, নিজের জিনিস মনে রাখা, নিজের পোষা জীবকে খাওয়ানো, স্কুল থেকে দেওয়া বাড়ির কাজ করা এরকম আরও অনেক কিছুই যা আপনি ভাবতে পারেন।\nনিয়মানুবর্তিতা একটি অমূল্য ব্যাপার, কারণ এটি আপনার সন্তানকে প্রাথমিকভাবে দক্ষতা অর্জনে গঠন করবে, ঠিক যেমন বাড়ি তৈরি করতে গেলে ভিত্তিপ্রস্তর স্থাপন করতে হয়। সন্তান জ্যাকেট ভুলে রেখে আসলে আপনি রাগ করতেই পারেন, কিন্তু শিশুর সঙ্গে চিৎকার চেঁচামিচি তাকে মনে রাখতে সাহায্য করবে না যতটা আপনার পাশে থাকা করবে।\n৪. সিদ্ধান্ত নেওয়ার আগে তার সঙ্গে কথা বলুন\nযে কোন পরিস্থিতিতেই সন্তানের সঙ্গে কথা বলুন, আর তার আরও ভাল করার ইচ্ছাকে উৎসাহ দিন। সব সময় মনে রাখুন, শিশুদের মন খারাপ থাকলে কিংবা আমাদের থেকে আলাদা থাকলে অন্যায় আচরণ করবেই। বুকে টেনে নিয়ে চোখে চোখ রেখে জিজ্ঞেস করুন, ‘আমি জানি তুমি রেগে আছো, আমাকে বলো, কি চাও’।\nমারবেন না তাকে। কিংবা ধরে বলুন, ‘আমি জানি তুমি আরও খেলতে চাইছো, কিন্তু এখন তোমার ঘুমের সময়।’ খুব ভালবাসা নিয়ে তাকিয়ে বলুন, আমি জানি এখন তোমার মন খারাপ। কাঁধে হাত দিয়ে বলুন, বিস্কুটের কথাটা আমাকে বলতে তুমি ভয় পাচ্ছো!\n৫. নিয়ম-নীতি শেখান, তবে ব্যাখ্যা করে দিন\nকিছু নিয়ম মানা অবশ্যই দরকার, আর এর থেকে আপনি ওর অবস্থানও জানতে পারেন। যখন শিশুরা অনুভব করে আমরা তাদের বুঝতে পারছি তখন তাদের মধ্যেও আমাদের কথা মেনে নেওয়ার আগ্রহ বেড়ে যায়।\n‘এত জেদের কিছু নেই, তুমি অনেক কষ্ট পেয়েছো আর রাগ করে আছো, কিন্তু সেটা তুমি তোমার ভাইকে গুছিয়ে বলো।’\n‘এখন ঘুমের সময়। আমি জানি তুমি অনেক লম্বা সময় ধরে খেলতে চাও।’\n‘তুমি চাও না বাবা-মা তোমাকে না বলুক, আমি তোমার কথা শুনেছি, কিন্তু জবাব হলো ‘না’। আমরা তো দুজন দুজনকে চুপ থাকো বলতে পারি না, এমনকি অনেক রাগ আর ক্ষুব্ধ হলেও না।\n‘তুমি যত ভয়ই পাও, আমি চাই তুমি সবসময় আমাকে সত্যি কথাটাই বলো।’\n৬. খারাপ ব্যবহার একটি অভিব্যক্তি মাত্র, কারণ জানুন\nআপনার সন্তানের আচরণ কি ভয়ংকর? তাহলে তার ভেতরে ভয়ংকর কোন অনুভূতি খেলা করছে, তার আরও বেশি ঘুম দরকার। আপনার সঙ্গে অনেক বেশি সময় কাটানোর দরকার, বিশ্রাম দরকার, কান্না করার অনেক বেশি সুযোগ দরকার, আর এসবই ভেতরের আবেগকে সহজে বেরিয়ে যেতে সাহায্য করে। মূল কারণটা অনুসন্ধান করুন, তাহলে খারাপ ব্যবহারগুলো এমনিই সমাধান হয়ে যাবে।\n৭. হ্যাঁ বলুন\nযদি একটু আদর করে বলেন, আমরা যা বলবো, শিশুরা সব কথাই শুনবে। না এর পরিবর্তে হ্যাঁ বলার কায়দা খুঁজে বের করতে হবে, এমনকি আপনি যদি সীমারেখা তৈরিও করে রাখেন তবুও। হ্যাঁ এখন সময় হয়ে গেছে সব গোছানোর। হ্যাঁ আমি তোমাকে সাহায্য করবো। হ্যাঁ আমি তোমার খেলনাটাকে রেখে দিচ্ছি এখানে। হ্যাঁ ঠিক আছে, তুমি এখন নালিশ করতে পারো। হ্যাঁ আমরা তাড়াতাড়ি শেষ করতে পারলে একটা গল্প বেশি পড়তে পারবো। হ্যাঁ আমরা অনেক মজা করতে পারবো। হ্যাঁ আমি তোমাকে ভালবাসি এবং হ্যাঁ আমি তোমার অভিভাবক হতে পেরে অত্যন্ত গর্বিত ও আনন্দিত। হ্যাঁ, আপনার সন্তান ঠিক সেভাবেই আপনাকে উত্তর দেবে ঠিক যেমন আপনি তাকে বলছেন।\n৮. প্রতিদিন সন্তানের সঙ্গে আর্দশ সময় কাটান\nমোবাইল বন্ধ করে, কম্পিউটার বন্ধ করে নিজের সন্তানকে একবার বলুন, পরের বিশ মিনিট শুধু আমরা দুজন গল্প করবো। কী করবো এখন আমরা দুজন? তাকেই ঠিক করতে দিন। পৃথিবীজুড়ে শিশুদের নাকাল হওয়ার তো শেষ নেই, কিন্তু এই বিশ মিনিটের জন্য তাকে প্রাধান্য দিন এবং তাকেই জিততে দিন। চাপা হাসি মনের তিক্ততা, বিদ্বেষ আর অশান্তি দূর করে। তাই তাকে আশ্বস্ত করুন নিরীহ খেলা ও হাসির মাধ্যমে।\nবালিশ দিয়ে মারামারি খেলুন, কুস্তি করুন, পাশাপাশি শুয়ে থাকুন। তাকে ছোটাছুটি করতে, চেঁচামিচি করতে, তার প্রিয় কাজগুলো করতে দিন। তার সব অনুভূতিগুলোকে আদর দিন। নিজের শতভাগ তাকে দিন। শিশুরা যখন জানবে, প্রতিদিন তাদের বাবা-মায়ের কাছে তারা একটা নির্দিষ্ট বিশেষ সময় পাবে খেলাধুলা করার জন্য, সেটা তাদের আবেগকে নিয়ন্ত্রণ রাখতে, তাদের আত্মবিশ্বাসী করে তুলতে সাহায্য করবে এবং সেটা তাদের আচরণ নিয়ন্ত্রণ করবে।\n৯. ক্ষমা করতে জানতে হবে\nআপনি যদি সারাক্ষণ শুধু নিজের কথাই ভাবেন তবে আপনি কখনোই অনুপ্রেরণা দেওয়ার মতো অভিভাবক হতে পারবেন না। ঠিক আপনার সন্তানের যখন খারাপ লাগে, সে যেমন ভাল ব্যবহার করে সেরকমই কিছু হবে। কিন্তু আপনি সবসময় সম্পর্ক উন্নয়নের চেষ্টা করতে পারেন। আজই শুরু করুন।\n১০. আলিঙ্গন করুন\nযখন সবকিছুতেই ব্যর্থতা আসে, আপনি শক্ত হয়ে সন্তানকে আলিঙ্গন করুন, তাকে আদর দিন। জুড়ে থাকা, ভালবাসা আর সংযোগের নামই তো অভিভাকত্ব।\nলেখক পরিচিতি: তানবীরা তালুকদার নেদারল্যান্ডস প্রবাসী। সামাজিক ও সাংস্কৃতিক কর্মকাণ্ডে সক্রিয় আছেন। তার প্রকাশিত গল্পগ্রন্থ ‘পাহাড় আর নদীর গল্প’ ও ‘শুক-সারি গল্পেরা নাগালে’। ‘একদিন অহনার অভিবাসন’ তার লেখা উপন্যাস।


কে মা, কে মেয়ে? দেখুন তো আলাদা করতে পারেন কি না\nLeaveaComment on কে মা, কে মেয়ে? দেখুন তো আলাদা করতে পারেন কি না\nজুন ১৬, ২০২২ ১১:৫২ পূর্বাহ্ণ\nকথায় আছে বয়স নিয়ে মেয়েদের প্রশ্ন করতে নেই। কিন্তু কিছু নারী আছেন যাদের দেখে বয়স নিয়ে প্রশ্ন না করে পারা যায় না। নেটমাধ্যমের সৌজন্যে আমরা এমন কিছু নারীর দেখা পাই যাদের প্রথম বার দেখে নিজের চোখকেই বিশ্বাস করা যায় না। তাদের দেখে মনে হয় তারা যেন ঘড়ির কাঁটার উল্টো দিকে চলেছেন।\nএই সব নারী তাদের মেয়েদের সঙ্গে ছবি শেয়ার করলে অনেকেই তাদের আলাদা করে চিহ্নিত করতে পারেন না। নিচে সেই রকম কিছু মা-মেয়ের জুটির কথা বলা হল। দেখুন তো আলাদা করতে পারেন কি না-\nমিশা গ্রিমস ও তার মা কেশা গ্রিমস।\n২২ বছর বয়সি ইনস্টাগ্রাম ইনফ্লুয়েনসর মিশা গ্রিমস সম্প্রতি দুবাইয়ে ছুটি কাটানোর কিছু ছবি শেয়ার করেছিলেন। সেখানে তিনি এবং তার মা কেশা গ্রিমসের গোসলের পোশাকের বেশ কয়েকটি ছবিও ছিল। মিশার দেড় লাখ অনুগামীর বেশির ভাগই তাদের মা-মেয়ে হিসেবে আলাদা করে চিনতে পারেননি। ৬০ বছর বয়সি কেশাকে অনেকেই মিশার বোন বলে ধরে নিয়েছিলেন। পরে তাদের ভুল ভাঙে।\nতাতিয়ানা ফ্লেমিং স্মিথ এবং তাঁর মা প্যান্ডোরা।\nতাতিয়ানা ফ্লেমিং স্মিথ এবং তার মা প্যান্ডোরার ক্ষেত্রেও একই রকম ঘটনা ঘটে। ১৭ বছর বয়সি তাতিয়ানা তার ৪৫ বছর বয়সি মা প্যান্ডোরার সঙ্গে টিকটকে একটি ভিডিও শেয়ার করেছিলেন। ভিডিও-টিতে দু’জনকেই প্রায় একই রকম জামা পরতে দেখা গিয়েছিল। প্রায় ছয় লাখ বার ভিডিওটি দেখা হয়েছে। সেখানে অনেকেই কমেন্টে লিখেছেন, দু’জনকে যমজ বোন মনে হচ্ছে। মেয়ের চেয়ে মাকে দেখতে বেশি সুন্দর বলেও মন্তব্য করেছেন অনেকে।\nপ্যান্ডোরা তার প্রতিক্রিয়ায় জানান, যখন তিনি তার বয়সের ব্যাপারে কাউকে বলেন, তিনি অবাক হয়ে যান। বিশেষ করে যখন শোনেন যে তার একটি কিশোরী মেয়েও রয়েছে।\n৪৫ বছর বয়সি লুইস ইয়ংয়ের ক্ষেত্রে বিষয়টি আরো বিভ্রান্তিকর। সম্প্রতি তিনি তার আট মেয়ের মধ্যে তিন জনের সঙ্গে জিম করার পরের ছবি শেয়ার করেছিলেন ইনস্টাগ্রামে। মধ্যবয়স্কা লুইসকে দেখে অনেকেই অবাক হয়ে যান। বিশেষ করে তার বলিরেখাহীন ত্বক এবং শরীর দেখে তো অনেকেই অবাক। তার অনুগামীদের অনেকে তাকে ‘ওয়ান্ডার ওম্যান’ নামেও ডাকেন।\nটিফ্যানি ও তার মা জেনেট।\nঅস্ট্রেলিয়ান ফিটনেস গুরু টিফ্যানি হল যখন তার ৬৪ বছর বয়সি মা জেনেটের সঙ্গে ইনস্টাগ্রামে ছবি শেয়ার করেছিলেন, তখন টিফ্যানির অনুগামীরা বিশ্বাসই করতে পারেননি যে, জেনেট তার মা।\nঅ্যানাস্তেসিয়া তার ৪৫ বছর বয়সি মায়ের সঙ্গে নিজের ছবি টুইটারে শেয়ার করেন।\nরাশিয়ান কিশোরী অ্যানাস্তেসিয়া শিপিলোভার ক্ষেত্রেও ব্যাপারটা একই রকম। অ্যানাস্তেসিয়া যখন তার ৪৫ বছর বয়সি মায়ের সঙ্গে নিজের ছবি টুইটারে শেয়ার করেন তখন অনেকে অবাক হয়ে যান তার সৌন্দর্য দেখে।\nবীণা নায়ার ও তার মেয়ে অ্যাঞ্জেলি।\nবার্কশায়ারের বাসিন্দা ৪৮ বছর বীণা নায়ারকে অনেকেই তার ২৮ বছর বয়সি মেয়ে অ্যাঞ্জেলির বোন হিসেবে ধরে নেয়। যখন বীণাকে কেউ অ্যাঞ্জেলির বোন বলেন তখন তিনি বেশ বিব্রত বোধ করেন।\nজোলিন দিয়াজ এবং তার কন্যা মেলানি পার্কস।\nস্কুলশিক্ষক জোলিন দিয়াজ এবং তার কন্যা মেলানি পার্কসকেও অনেকে দুই বোন বলে চিহ্নিত করেন। যদিও দু’জনের বয়সের পার্থক্য প্রায় ২৪ বছর। জোলিনের বয়স ৪৩ এবং মেলানির ১৯। জোলিনকে এই রহস্যের ব্যাপারে জিজ্ঞেস করলে তিনি বলেন, ছোটবেলা থেকে সুস্থ জীবনযাপন এবং ত্বকের সম্পূর্ণ যত্ন নেয়ার ফলেই তার বয়স ঠাওর করতে সবার অসুবিধা হয়।\nTagged কে মাকে মেয়ে? দেখুন তো আলাদা করতে পারেন কি না\nযেসব উপসর্গ বলে দেবে ফুসফুসে ক্যান্সার বাসা বেঁধেছে\nশিশুদের সামনে ভুলেও যে ৭ কাজ করা যাবে না\nস্বামীর যে পাঁচ অভ্যাস স্ত্রী কাছে বিরক্তির কারণ


বাসে না চড়েও ফি দিতে হচ্ছে ঢাকা কলেজ শিক্ষার্থীদের\nপ্রকাশিত: ০৫:৩৫ পিএম, ০৯ সেপ্টেম্বর ২০২১\nকরোনার কারণে সরকারি নির্দেশনায় গত বছরের ১৭ মার্চ থেকে অন্য শিক্ষাপ্রতিষ্ঠানের সঙ্গে বন্ধ রয়েছে ঢাকা কলেজও৷ এই সময়ের মাঝে ঢাকা কলেজ ক্যাম্পাসে শিক্ষার্থীরা সশরীরে ক্লাস না করলেও পরীক্ষা দিয়েছেন৷ আবার অনেকে চূড়ান্ত পরীক্ষার জন্য ফরম পূরণ করেছেন তবে করোনার কারণে পরীক্ষা আটকে আছে। আর এই পরীক্ষার ফরম পূরণের সময় তাদের পরিবহনসহ অন্য সব ফি দিতে হয়েছে।\nএছাড়া করোনা পরিস্থিতির কিছুটা উন্নতি হওয়ায় খুব দ্রুতই দেশের উচ্চ শিক্ষাপ্রতিষ্ঠানগুলোও খোলার ঘোষণা আসতে পারে। ফলে শিক্ষাপ্রতিষ্ঠান খুললেই যেসব শিক্ষার্থীদের অনলাইনে যে বর্ষের ক্লাস শেষ হয়েছে তাদেরও চূড়ান্ত পরীক্ষার ফরম পূরণ শুরু হবে। আর তখন তাদের পরিবহনসহ অন্য সব ফি দিতে হবে। এভাবে দীর্ঘ দেড় বছর ধরে কলেজের পরিবহন সেবা বন্ধ থাকলেও শিক্ষার্থীদের ফরম পূরণের সময় পরিবহন ‘ফি’ আদায় করা হচ্ছে।\nজানা গেছে, প্রতিবছর নিজ নিজ বর্ষের চূড়ান্ত পরীক্ষার আগে শিক্ষার্থীদের সব ধরনের ফি জমা দিতে নির্দেশ দেয় কলেজ কর্তৃপক্ষ৷ এসব ফি জমা দিয়ে ফরম পূরণ করেই শিক্ষার্থীরা চূড়ান্ত পরীক্ষায় অংশগ্রহণ করতে পারেন৷ চলতি বছরের মার্চ মাসে ঢাকা কলেজ অধ্যক্ষ স্বাক্ষরিত এক বিজ্ঞপ্তিতে ছাত্রদের বেতনাদির চার্টে পরিবহন ফি বাবদ শিক্ষার্থীপ্রতি ৫০০ টাকা ধার্য করা হয়৷ ঢাকা কলেজে ২০ হাজারের বেশি শিক্ষার্থী রয়েছেন৷ শিক্ষার্থীপ্রতি ৫০০ টাকা হিসেবে বছরে পরিবহন খাত থেকে এক কোটি টাকার বেশি আদায় করে কলেজ কর্তৃপক্ষ। তবে শিক্ষার্থীরা বলছেন, যেখানে করোনার কারণে দেড় বছর ধরে ক্যাম্পাস বন্ধ সেখানে পরিবহন সেবা না দিয়েও এভাবে ফি আদায় সম্পূর্ণ অযৌক্তিক৷\nঢাকা কলেজের শিক্ষার্থীদের থেকে গত ছয় বছরের ফি আদায় সংক্রান্ত নথি বিশ্লেষণ করে দেখা যায়, ২০১৬ সাল থেকে ২০১৯ সাল পর্যন্ত এই চার বছর প্রতি শিক্ষার্থীর কাছ থেকে বছরে ২৫০ টাকা হারে পরিবহন ফি আদায় করা হতো৷ ২০২০ সালে তা বাড়িয়ে ৫০০ টাকা করা হয়৷ এর কারণ হিসেবে কলেজ প্রশাসন বলছেন, বাসের সংখ্যা বৃদ্ধির কারণে পরিবহন ফি বাড়ানো হয়েছে৷\nসর্বশেষ ২০২০ সালের ১৫ মার্চ শিক্ষার্থীদের পরিবহন সংকট নিরসনে মজিদ মোল্লা ফাউন্ডেশনের চেয়ারম্যান ও বিশিষ্ট দানবীর আব্দুল কাদির মোল্লার পক্ষ থেকে ঢাকা কলেজকে চারটি বাস উপহার দেওয়া হয়৷ এর আগে ছিল চারটি৷ সব মিলিয়ে বর্তমানে ঢাকা কলেজের পরিবহন পুলে বাস রয়েছে আটটি৷ এছাড়া চারজন গাড়িচালক ও দুইজন সহকারী রয়েছেন৷ তবে ২০২০ সালের ১৫ মার্চ ঢাকা কলেজে নতুন চারটি বাস আসে আর ১৭ মার্চ শিক্ষাপ্রতিষ্ঠান বন্ধ হয়ে যায়৷ এরপর নতুন বাস ব্যবহৃত না হলেও একই বছরের ২১ ডিসেম্বর ঢাকা কলেজের তৎকালীন অধ্যক্ষ (ভারপ্রাপ্ত) ও বর্তমান উপাধ্যক্ষ প্রফেসর এ.টি.এম মইনুল হোসেন স্বাক্ষরিত এক বিজ্ঞপ্তিতে পরিবহন ফি ৫০০ টকা ধার্য করা হয়৷ এরপর গত ফেব্রুয়ারিতে কলেজের নতুন অধ্যক্ষ হিসেবে যোগ দেন অধ্যাপক আই কে সেলিম উল্লাহ খোন্দকার৷ পরবর্তীতে তার স্বাক্ষরিত বেশ কয়েকটি বিজ্ঞপ্তিতেও পরিবহন ফি ৫০০ টাকা হারেই ধার্য করা হয়েছে৷\nঢাকা কলেজের বেশ কয়েকজন শিক্ষার্থীর সঙ্গে কথা বলে জানা যায়, পরীক্ষার আগে ফরম পূরণ করতে হলে এসব ফি পরিশোধ বাধ্যতামূলক৷ তাই অনেকটা বাধ্য হয়েই এসব ফি পরিশোধ করেছেন তারা৷ ঢাকা কলেজের শিক্ষার্থী নাজমুল হাসান বলেন, গত দেড় বছর ক্যাম্পাস বন্ধ৷ কলেজের বাসও চলেনি৷ পরিবহন সেবা না দিয়ে এভাবে ফি আদায় অযৌক্তিক৷ যাদের ফি নেওয়া হয়েছে তাদেরকে ফেরত অথবা আগামী বছরের ফি মওকুফ করা উচিত৷\nঢাকা কলেজের আরেক শিক্ষার্থী মাহমুদুল হাসান রেজা বলেন, শিক্ষার্থীরা যেখানে গাড়িতেই চড়েনি সেখানে এই ফি আদায় ন্যায়সঙ্গত নয়। আমাদের কেন এই টাকা দিতে হবে! এমনিতেই করোনার কারণে অনেক শিক্ষার্থীর আর্থিক অবস্থা ভালো না৷ এসব ফি প্রত্যাহারের দাবি জানাচ্ছি৷\nপরিবহন ফি বৃদ্ধির বিষয়ে জানতে চাইলে ঢাকা কলেজের তৎকালীন অধ্যক্ষ (ভারপ্রাপ্ত) ও বর্তমান উপাধ্যক্ষ অধ্যাপক এ.টি.এম. মইনুল হোসেন বলেন, মূলত পরিবহন পরিচালনার ব্যয় নির্বাহের জন্য সরকারিভাবে কোনো সহায়তা আমরা পাই না। যেহেতু ঢাকা কলেজে নতুন করে আরও চারটি বাস যুক্ত হয়েছে তাই সেসব বাসের ড্রাইভার ও সহকারী নিয়োগ এবং পরিচালনার ব্যয় নির্বাহের জন্য পরিবহন ফি বৃদ্ধি করা হয়েছে। এটি তৎকালীন সময়ে সবার সম্মিলিত সিদ্ধান্তেই করা হয়।\nতবে পরিবহন সেবা না দিয়েই শিক্ষার্থীদের থেকে কোটি টাকা আদায় কতটা যৌক্তিক? এমন প্রশ্নের জবাবে ঢাকা কলেজের অধ্যক্ষ অধ্যাপক আই কে সেলিম উল্লাহ খোন্দকার বলেন, জ্বালানি খরচ ছাড়াও আমাদের স্থায়ী কিছু খরচ আছে৷ গাড়ি নিয়মিত রক্ষণাবেক্ষণ, মবিল চেঞ্জ এগুলো করতে হয়৷ এজন্য ফি নেওয়া হচ্ছে৷ যেসব ফি নেওয়া হয়েছে সেগুলো মাফ করার সুযোগ নেই৷\nতিনি আরও বলেন, শিক্ষার্থীরা ফি কমানোর দাবি জানালে আমরা বিষয়টি বিবেচনা করবো। তবে এটা আমাদের জন্য কঠিন হবে৷ আমরা ছাত্রাবাসের অনেক ফি মাফ করে দিয়েছি৷ আমার নজরে যেগুলো এসেছে আমি চেষ্টা করেছি তাদের ছাত্রাবাসের ফি মাফ করে দেওয়ার৷ যদিও আমাদের সমস্যা হবে, হোস্টেলগুলো চালানো কঠিন হয়ে যাবে কারণ আমাদের সরকারি কোনো কর্মচারী নেই, সব বেসরকারি কর্মচারি৷ কর্তৃপক্ষেরও অনেক সীমাবদ্ধতা আছে৷


নাজাতের দশক শুরু, জাহান্নামের ভয়াবহ শাস্তি থেকে মুক্তি লাভের এখনই শ্রেষ্ঠ সময় ! – SOMOYERKONTHOSOR\nনাজাতের দশক শুরু, জাহান্নামের ভয়াবহ শাস্তি থেকে মুক্তি লাভের এখনই শ্রেষ্ঠ সময় !\nইসলাম ডেস্ক: রহমত, মাগফিরাত ও নাজাতের মাস রমজানুল মোবারক আল্লাহর বিশেষ করুণা ও দয়ার অপার সুযোগ এবং সমাজের পাপী-তাপী সব মানুষের জন্য এক অনাবিল শান্তি ও চিরস্থায়ী মুক্তির দিশারি। পবিত্র রমজানের তৃতীয় ও শেষ দশক অর্থাৎ নাজাতের ১০ দিন শুরু হল আজ থেকে। এর মধ্য দিয়ে সমাপ্তি ঘটল রহমত ও মাগফিরাতের ২০ দিনের। গত ২০ দিনের মধ্যে প্রথম দশক ছিল রহমতের এবং দ্বিতীয় দশক মাগফিরাতের। শেষের দশককে ইতকুম মিনাননার তথা নাজাতের দশক বলা হয়।এ দশক মুসলিম উম্মাহর কাছে অত্যন্ত মর্যাদাপূর্ণ। কারণ, এ দশকেই রয়েছে সবচেয়ে গুরুত্বপূর্ণ রজনী লাইলাতুল ক্বদর। যার গুরুত্ব বোঝাতে আল্লাহ তাআলা মানবজাতির উদ্দেশে পরিপূর্ণ একটি সুরা নাজিল করেছেন।\nপবিত্র কুরআনে ইরশাদ হচ্ছে, যাকে জাহান্নাম থেকে দূরে রাখা হবে এবং জান্নাতে প্রবেশ করানো হবে সেই সফল। এবং পার্থিব জীবন ছলনাময় ভোগ ব্যতীত কিছুই নয়। (আল ইমরান-১৮৫)\nতাই শেষ দশকের প্রত্যেক রাতে মুমিন বান্দার তিনটি একান্ত করণীয় রয়েছে, যা তুলে ধরা হলো :\nসুতরাং জাহান্নাম থেকে মুক্তি পাওয়ার জন্য এসব নেক আমল বেশি বেশি করে করতে হবে। এছাড়া গোটা রমজানজুড়েই হজরত মুহাম্মদ (সা.) চারটি কাজ অধিক হারে করার জন্য বলেছেন-\nরমজানের এই শেষ দশকেও এই চারটি কাজ অধিকহারে করতে হবে। সর্বোপরি নিজের গোনাহের জন্য কান্নাকাটি করে দোয়াও করতে হবে। কারণ আল্লাহর ভয়ে কন্দনরত মানুষের চোখের পানি আল্লাহ তাআলা বড় বেশি পছন্দ করেন।\nহজরত মুহাম্মদ (সা.) বলেছেন, আল্লাহর ভয়ে যে চোখের অশ্রু ঝরে সে চোখ জাহান্নামের আগুনে জ্বলবে না। চোখ আগুনে না জ্বলার অর্থই হচ্ছে, লোকটি জাহান্নামে যাবে না। কারণ লোকটা জাহান্নামে গেল আর তার চোখ জ্বলল না- এমন তো আর হয় না। অন্তত পরকালে সেটা হবেই না।\nএই দশকে মহান আল্লাহ তায়ালা বিশ্বের সকল ধর্মপ্রাণ মুসলমানকে জাহান্নামের কঠিন শাস্তি থেকে নাজাত দান করুন। আমীন


রোজা-ঈদে জানা যাচ্ছে না ক্ষতিকর দুধের প্রতিষ্ঠানগুলোর নাম\nসর্বশেষ আপডেট : মে ১৬, ২০১৯, ০৪:০১ এএম\nসারাদিন উপোস থেকে রোজা রেখে ইফতারে অনেকেই দুধের তৈরি মুখরোচক খাবার মুখে নেন। আবার কেউ সারাদিন উপোস থাকার আগে সাহ্‌রিতে দুধ বা দুধের তৈরি খাবার খেয়ে থাকেন। এদিকে রোজার শেষে আসছে ঈদ। সপ্তাহখানেক পরই অনেকে ঈদকে সামনে রেখে দুধ ও দুগ্ধজাতীয় খাবার কেনাকাটা করবেন। এসব দুধ ও দুগ্ধ জাতীয় খাবার কতটা নিরাপদ- এই প্রশ্ন সামনে রেখেই প্রতিবারের মতো এবারও সাধারণ মানুষ এসব খাবার খেয়ে আসছে। কারণ, শংকা থাকলেও সামনে ছিল না কোনো পরিসংখ্যান।\nএরইমধ্যে চলতি রমজানেই হাইকোর্টে একটি প্রতিবেদন দাখিল হয়। এতে বলা হয়েছে, বাজারের তরল দুধের ৯৬টি নমুনার মধ্যে ৯৩টিতেই মানবদেহের জন্য ক্ষতিকর রাসায়নিক উপাদান পাওয়া গেছে। নিরাপদ খাদ্য কর্তৃপক্ষের ওই প্রতিবেদন উপস্থাপনের পর হাইকোর্ট আদেশ দিয়েছিল, দুধ ও দইয়ে ভেজাল বা রাসায়নিক দ্রব্য মেশানোর সঙ্গে জড়িতদের নাম-ঠিকানাসহ তালিকা দাখিল করার জন্য। আগে ৯৬ নমুনার বিষয়ে প্রতিবেদন দিলেও কোন কোন কোম্পানির দুধে এসব ক্ষতিকর উপাদান রয়েছে, তা সুনির্দিষ্ট না করায় সংশ্লিষ্ট কোম্পানির নাম আদালতে উপস্থাপন করতে বলে হাইকোর্ট। একইসঙ্গে এর সঙ্গে জড়িতদের নাম-ঠিকানাও দাখিলের নির্দেশ দেয়া হয়। আজকের (১৫ মে) মধ্যে নিরাপদ খাদ্য কর্তৃপক্ষকে এই তালিকা দাখিলের নির্দেশ দিয়েছিল হাইকোর্ট।\nতবে আজ এই প্রতিবেদন দাখিল করেনি কর্তৃপক্ষ। উপরন্তু প্রতিবেদন দাখিলের জন্য আরও এক মাস সময় বাড়িয়ে নিয়েছে আদালত থেকে। যার ফলে চলতি রোজা বা ঈদুল ফিতরের আগে ক্ষতিকর দুধ ও দুগ্ধজাতীয় খাবার প্রস্তুতকারী এসব প্রতিষ্ঠানের নাম আর জানা যাচ্ছে না।\nআদালত আজ আদেশে বাজারে কোন কোন কোম্পানির দুধ ও দুগ্ধজাত খাদ্যপণ্যে কী পরিমাণ ব্যাকটেরিয়া, কীটনাশক এবং সিসা মেশানো রয়েছে, তা নিরূপণ করে একটি তালিকা তৈরি ও জড়িতদের বিরুদ্ধে গৃহীত আইনি পদক্ষেপ প্রতিবেদন আকারে দাখিল করতে পুনরায় নির্দেশ দিয়েছে।\nআদালত বলেছে, কোন কোন কোম্পানির তরল দুধে ভেজাল ও ক্ষতিকর পদার্থ আছে তা পুঙ্খানুপুঙ্খভাবে জানতে চাই। এটা এলার্মিং ইস্যু বলেও মন্তব্য করে হাইকোর্ট।\nআদালত শুনানির সময় বিএসটিআইয়ের আইনজীবীকে উদ্দেশ করে বলে, বিএসটিআইয়ের বিবেকে কি দংশন করে না? কীভাবে ভেজাল দুধগুলো বাজার সয়লাব করছে!\nএ বিষয়ে নিরাপদ খাদ্য কর্তৃপক্ষ ও বিএসটিআইকে ২৩ জুন ওই প্রতিবেদন আদালতে দাখিল করতে বলা হয়েছে। এ ছাড়াও ন্যাশনাল ফুড সেফটি ল্যাবরেটরির (এনএফএসএল) করা গবেষণার স্বপক্ষে ব্যাখ্যা দিতে ল্যাবটির প্রধান অধ্যাপক শাহনিলা ফেরদৌসীকে ২১ মে হাজির হওয়ার নির্দেশ দেয় হাইকোর্ট।\nপ্রতিবেদন দাখিলে সময় আবেদনের পর আজ বুধবার বিচারপতি মো. নজরুল ইসলাম তালুকদার ও বিচারপতি কে এম হাফিজুল আলমের সমন্বয়ে গঠিত হাইকোর্ট বেঞ্চ এই আদেশ দেয়।\nআদালতে আজ বাংলাদেশ নিরাপদ খাদ্য কর্তৃপক্ষের পক্ষে শুনানিতে ছিলেন আইনজীবী মোহাম্মদ ফরিদুল ইসলাম। বিএসটিআইয়ের পক্ষে ছিলেন আইনজীবী সরকার এম আর হাসান। দুদকের পক্ষে আইনজীবী সৈয়দ মামুন মাহবুব। আর রাষ্ট্রপক্ষে ছিলেন ডেপুটি অ্যাটর্নি জেনারেল এ কে এম আমিন উদ্দিন মানিক ও সহকারী অ্যাটর্নি জেনারেল হেলেনা বেগম চায়না।\nএর আগে অ্যান্টিবায়োটিক, কীটনাশক ও সিসা দিয়ে দুধ ও দই প্রস্তুতকারী প্রতিষ্ঠানের নাম দাখিল করতে নিরাপদ খাদ্য কর্তৃপক্ষ ও বিএসটিআইকে প্রতিবেদন ও তার ওপর শুনানির জন্য আজ দিন নির্ধারণ রেখেছিল হাইকোর্ট।\nআদালত শুনানিকালে বলে, মানুষের জীবন নিয়ে ছিনিমিনি খেলতে দেয়া হবে না। মানবস্বাস্থ্যের জন্য ক্ষতিকারক অনুজীবসহ দুধ-দই উৎপাদনকারীদের শাস্তি পেতে হবে। সাধারণ মানুষকেও এ বিষয়ে সচেতন করতে হবে। গবেষণা রিপোর্ট ওয়েবসাইটেও প্রকাশ করতে হবে।\nএরপর ন্যাশনাল ফুড সেফটি ল্যাবরেটরির প্রধান শাহনিলা ফেরদৌসীকে দুধ ও দইয়ের ওপর করা গবেষণা রিপোর্টটি ১৫ দিনের মধ্যে আদালতে জমা দেয়ার নির্দেশ দেন আদালত। একইসঙ্গে নিরাপদ খাদ্য কর্তৃপক্ষ ও বিএসটিআই’কে ক্ষতিকারক দুধ ও দইয়ের প্রস্তুতকারী প্রতিষ্ঠানের নামসহ তাদের গৃহীত কার্যক্রম সম্পর্কে বিস্তারিত প্রতিবেদন ২৩ জুন আদালতে দাখিল করতে আদেশ দেয়।\nপ্রসঙ্গত, এর আগে গত ১১ ফেব্রুয়ারি কয়েকটি জাতীয় দৈনিকে জনস্বাস্থ্য ইনস্টিটিউটের একটি গবেষণা প্রতিবেদন প্রকাশিত হয়। পত্রিকার ওই প্রতিবেদনে উল্লেখ করা হয়, ‘দেশে পুষ্টির অন্যতম প্রধান যোগান হিসেবে বিবেচিত গরুর দুধ বা দুগ্ধজাত খাদ্যে এবার মিলেছে মানুষের শরীরের জন্য ক্ষতিকর নানা উপাদান। ১০ ফেব্রুয়ারি এ তথ্য প্রকাশ পেয়েছে সরকারের জাতীয় নিরাপদ খাদ্য গবেষণাগারের প্রতিবেদনে। জনস্বাস্থ্য ইনস্টিটিউটের সভাকক্ষে আনুষ্ঠানিকভাবে প্রতিবেদনটি প্রকাশ করা হয় স্বাস্থ্যমন্ত্রী, প্রতিমন্ত্রীসহ অন্য কর্মকর্তাদের উপস্থিতিতে।’\nপরে আদালত দুধে সিসা মিশ্রণকারীদের শাস্তির আওতায় আনার ব্যর্থতা কেন বেআইনি হবে না-তা জানতে চেয়ে রুল জারি করেছিল আদালত। এ ছাড়াও রুলে দুগ্ধজাত খাবারে ভেজাল প্রতিরোধে নিরাপদ খাদ্য কর্তৃপক্ষসহ সংশ্লিষ্ট বিবাদীদের নিষ্ক্রিয়তা কেন বেআইনি ও অবৈধ ঘোষণা করা হবে না, তা জানতে চাওয়া হয়। পাশাপাশি খাদ্যে ভেজালের সঙ্গে জড়িতদের আইনের আওতায় এনে সর্বোচ্চ শাস্তির (মৃত্যুদণ্ড) কেন নির্দেশ দেয়া হবে না, তা জানতে চাওয়া হয়। ঢাকাসহ সারা দেশের বাজারে কোন কোন কোম্পানির দুধ ও দুগ্ধজাত খাদ্য পণ্যে কী পরিমাণ ব্যাকটেরিয়া, কীটনাশক এবং সিসা মেশানো রয়েছে, তা নিরূপণ করে একটি জরিপ প্রতিবেদন তৈরির নির্দেশ দেয় আদালত। জাতীয় নিরাপদ খাদ্য কর্তৃপক্ষের চেয়ারম্যানসহ সংশ্লিষ্টদের এ আদেশ বাস্তবায়ন করতে বলা হয়।\nএর ধারাবাহিকতায় হাইকোর্টের নির্দেশের পর বাংলাদেশ নিরাপদ খাদ্য কর্তৃপক্ষের সদস্য মো. মাহবুব কবিরকে আহ্বায়ক করে ১৬ সদস্যের কমিটি গঠিত হয়। এরপর ওই কমিটিকে প্রতিবেদন দাখিলের নির্দেশ দেয় হাইকোর্ট।


চট্টগ্রামে বিনম্র শ্রদ্ধায় বুদ্ধিজীবীদের স্মরণ\n| প্রকাশিত : ১৪ ডিসেম্বর ২০১৭, ২০:১৩\nরক্তদানসহ নানা কর্মসূচির মধ্য দিয়ে শহীদ বুদ্ধিজীবীদের স্মরণ করলো চট্টগ্রামের রাজনৈতিক দল ও সামাজিক-সাংস্কৃতিক সংগঠনের নেতাকর্মীরা।\nবৃহস্পতিবার ভোরে চট্টগ্রাম কেন্দ্রীয় শহীদ মিনারে ফুল দিয়ে শহীদদের শ্রদ্ধা জানায় চট্টগ্রাম মহানগর আওয়ামী লীগ, যুবলীগ-ছাত্রলীগ, ছাত্র ইউনিয়ন ও যুব ইউনিয়নের নেতাকর্মীরা।\nশ্রদ্ধা নিবেদন করেন চট্টগ্রাম মহানগর বিএনপি, যুবদল ও ছাত্রদলের নেতাকর্মীরা। এরপর ফুলেল শ্রদ্ধা জানান সাংস্কৃতিক সংগঠন উদীচী, খেলাঘর ও চট্টগ্রাম প্রেসক্লাবের নেতৃবৃন্দ।\nএছাড়া রাত ১২টা ১ মিনিটে চট্টগ্রামের বধ্যভূমি ফয়স লেকে মোমবাতি জ্বালিয়ে শহীদদের স্মরণ করেন মুক্তিযুদ্ধের স্বপক্ষের সম্মিলিত সংগঠনের নেতারা।\nভোর ছয়টায় চট্টগ্রাম কেন্দ্রীয় শহীদ মিনারে সর্বপ্রথম ফুলের তোড়া দেন চট্টগ্রাম মহানগর আওয়ামী লীগের সাধারণ সম্পাদক ও সিটি মেয়র আ.জ.ম নাছির উদ্দীন।\nতার সঙ্গে ছিলেন মহানগর আওয়ামী লীগের সহ-সভাপতি মাহতাব উদ্দিন চৌধুরী, আলহাজ্ব নঈম উদ্দিন চৌধুরী, এডভোকেট সুনীল কুমার সরকার, এডভোকেট ইব্রাহিম হোসেন চৌধুরী বাবুল, আলহাজ্ব খোরশেদ আলম সুজন, আলতাফ হোসেন বাচ্চু, যুগ্ম সাধারণ সম্পাদক রেজাউল করিম চৌধুরী, উপদেষ্টা শফর আলী, কোষাধ্যক্ষ সিডিএ চেয়ারম্যান আবদুচ ছালাম, সাংগঠনিক সম্পাদক নোমান আল মাহমুদ প্রমুখ।\nএরপর চট্টগ্রাম চট্টগ্রাম উত্তর ও দক্ষিণ জেলা আওয়ামী লীগ, মহানগর যুবলীগ ও ছাত্রলীগ, বাংলাদেশ ছাত্র ইউনিয়ন, যুব ইউনিয়নের নেতারা শহীদ মিনারে ফুলের তোড়া দেন।\nসকাল সাতটায় ফুল দিয়ে শ্রদ্ধা জানায় চট্টগ্রাম মহানগর বিএনপির সভাপতি ডা. শাহাদাত হোসেন। এ সময় মহানগর বিএনপির সাধারণ সম্পাদক আবুল হাশেম বক্করসহ নেতাকর্মীরা তার সাথে ছিলেন। এরপর মহানগর যুবদল ও ছাত্রদল নেতাকর্মীরা শহীদ মিনারে ফুলের তোড়া দিয়ে শহীদ বুদ্ধিজীবীদের স্মরণ করেন।\nচট্টগ্রাম বিশ্ববিদ্যালয় ক্যাম্পাসে অবস্থিত শহীদ বুদ্ধিজীবী স্মৃতিস্তম্ভে ফুল দিয়ে শ্রদ্ধা নিবেদন করেছে চবি ছাত্রদল সভাপতি কে আলম ও সাধারণ সম্পাদক মো. শহিদুল ইসলাম। এ সময় তাদের সাথে উপস্থিত ছিলেন, সহ সভাপতি মাকসুদুর হমান শাকিল, যুগ্ম সম্পাদক, সুজন সাহা প্রমুখ।\nযুব রেড ক্রিসেন্ট সোসাইটি চট্টগ্রাম কলেজ ইউনিটের উদ্যোগে রক্তদান কর্মসূচি সকাল ১০টায় কলেজের শহীদ মিনার চত্বরে অনুষ্ঠিত হয়। এতে কলেজের শিক্ষক মোহাম্মদ নাজমুল হক চৌধুরী ও মোহাম্মদ বেলাল হোসেনসহ ইউনিটের ৪০ জন সদস্য রক্তদান করেন।


রাজ্যপালকে ‘দলের লোক’ বলে প্রচার করছে বিজেপি, অভিযোগ পার্থর– News18 Bengali\nরাজ্যপালকে ‘দলের লোক’ বলে প্রচার করছে বিজেপি, অভিযোগ পার্থর\nUpdated:Jan 04, 2017 07:55 PM IST\n#কলকাতা: সুদীপ বন্দ্যোপাধ্যায়ের গ্রেফতারিতে বিজেপির বিরুদ্ধে রাজনৈতিক প্রতিহিংসার অভিযোগ এনেছে শাসকদল। রোজভ্যালিকাণ্ডে ৭২ ঘণ্টার মধ্যে ২ জন তৃণমূল সাংসদের গ্রেফতারির প্রতিবাদে রাজ্যপালের কাছে বুধবার নালিশ জানায় তৃণমূল পরিষদীয় দল। বিজেপি কার্যালয়ে হামলার অভিযোগে পাল্টা নালিশ করে বিজেপি। রাজ্য জুড়ে অশান্ত পরিস্থিতির জন্য মুখ্যমন্ত্রীর বিরুদ্ধে প্ররোচনা ছড়ানোর অভিযোগে রাজ্যপালের দরবারে রাজ্য বিজেপি।\nনোটবাতিল নিয়ে মোদি মমতা সংঘাত চরমে। তারমধ্যেই রোজভ্যালিকাণ্ডে তৃণমূল সাংসদ সুদীপ বন্দ্যোপাধ্যায়ের গ্রেফতারি। রাজনৈতিক প্রতিহিংসার অভিযোগে দেশ ও রাজ্য জুড়ে আন্দোলনে তৃণমূল। নালিশ জানাতে রাজ্যপালের সঙ্গে দেখা করে তৃণমূল পরিষদীয় দল। বাবুল সুপ্রিয় সহ অন্য রাজনৈতিক দলের যেসব নেতাদের বিরুদ্ধে অভিযোগ রয়েছে তাঁদেরও গ্রেফতারের দাবিতে সরব তৃণমূল।\nরাজভবন থেকে বেরিয়ে তৃণমূলের মহাসচিব পার্থ চট্টোপাধ্যায় বলেন, ‘যেহেতু নোট বাতিলের বিরুদ্ধে আন্দোলন করছেন মমতা বন্দ্যোপাধ্যায় ৷ তাই রাজনৈতিক প্রতিহিংসা কেন্দ্রের ৷ তৃণমূলের দুই সাংসদকে গ্রেফতার করা হয়েছে ৷ আমরা রাজ্যপালের কাছে বাবুল সুপ্রিয়র গ্রেফতারির দাবি করেছি ৷ ’\nএকইসঙ্গে রাজ্যপালকে দলের লোক বলে প্রচার করছে বিজেপি, এই মর্মে অভিযোগ জানান পার্থ চট্টোপাধ্যায় ৷ বলেন, ‘বিজেপির নেতারা রাজ্যপালকে দলের লোক বলছে ৷ রাজ্যপালের আসনকে কালিমালিপ্ত করছে বিজেপি ৷ এব্যাপারে রাজ্যপালকে সতর্ক থাকতে বলেছি ৷’\nরাজ্য বিজেপি কার্যালয়ে হামলার অভিযোগে রাজ্যপালের কাছে নালিশ জানায় রাজ্য বিজেপিও। পরিস্থিতির জন্য মুখ্যমন্ত্রীর বিরুদ্ধেই প্ররোচনা ছড়ানোর অভিযোগ রাজ্য বিজেপি সভাপতির। তিনি বলেন, ‘রাজ্যের পরিস্থিতি উদ্বেগজনক ৷ রাজ্যের পরিস্থিতি নিয়ে কথা বলেছেন কেন্দ্রীয় স্বরাষ্ট্রমন্ত্রী ৷ রাজ্য স্বরাষ্ট্র সচিবের সঙ্গে কথা বলেছেন ৷ দু’ জনের গ্রেফতারিতেই এই পরিস্থিতি ৷ মুখ্যমন্ত্রী যে তালিকা দিয়েছেন, তাঁরা সকলে গ্রেফতার হলে পরিস্থিতি কী হবে! গ্রামে গ্রামে তো আগুন জ্বলবে! রাজ্যপাল যেন এনিয়ে কেন্দ্রের সঙ্গে কথা বলেন ৷ রাজ্যপালের কাছে এই আবেদন করেছি ৷’\nরাজ্যের পরিস্থিতি নিয়ে স্বরাষ্ট্রসচিবের সঙ্গে কথা বলেন কেন্দ্রীয় স্বরাষ্ট্রমন্ত্রী রাজনাথ সিং, দাবি দিলীপ ঘোষের। রাজ্যপালকে ৩৫৬-১(এ) ধারায় রাজ্যের পরিস্থিতি কেন্দ্রেকে জানানোর অনুরোধ করেন রাজ্য বিজেপি সভাপতি। তবে এখনই রাজ্যে রাষ্ট্রপতি শাসন জারি করার দাবি জানায়নি বিজেপি।\nপাল্টা কটাক্ষ তৃণমূল মহাসচিবের। নালিশ-পাল্টা নালিশ। একদিকে রাজনৈতিক প্রতিহিংসার অভিযোগ। অন্যদিকে কার্যালয়ে হামলার জন্য মুখ্যমন্ত্রীর বিরুদ্ধেই প্ররোচনার অভিযোগ। এই চাপান উতোরেই বুধবার সরগরম রাজভবন চত্ত্বর।\n#Education Minister Partha Chatterjee#Partha Chatterjee#Political Vendetta#Rosevally Chit Fund Scam#Sudip Banerjee Arrested\nFirst published: 07:52:50 PM Jan 04, 2017